Ўзбекистон пахтачилик тармоғида болалар меҳнатига барҳам берилиши, катталар мажбурий меҳнатининг сезиларли даражада камайишида Ўзбекистон инсон ҳуқуқлари форуми (собиқ Ўзбекистон-Германия инсон ҳуқуқлари форуми – ЎГФ)нинг ҳам жуда катта хизматлари бор.\n“Ўзбекистон пахта саноатида болалар ва мажбурий меҳнат бўйича 10 йиллик мониторинг ва ҳисобот”да ташкилотнинг, таъбир жоиз бўлса, ўн йиллик меҳнати натижалари хулосаланган.\nТашкилотнинг 2010 йилги ҳисоботи болаларни меҳнатга жалб этишнинг оғир оқибатларига бағишланган эди\nУнда ташкилотнинг ҳар бир йил бўйича қилган ҳисоботларининг асосий жиҳатлари, бажарилган ишлар, бу йўлдаги баъзи қийинчиликлар, марралар ва ютуқларга эътибор қаратилган.\nАйниқса, ташкилот ўзига мониторинг ўтказишда яқиндан ёрдам берган жасур маҳаллий ҳуқуқ фаолларининг ишларини, халқаро ташкилотларнинг қўллаб-қувватловларини эслатиб ўтган.\n“Ҳанузгача мажбурий меҳнат тизимининг жамият ва иқтисодиётга етказган улкан оқибат ва йўқотишлари, шу билан бирга, сон-саноқсиз шахсий фожеалар билан курашишга Ўзбекистоннинг қурби етмаяпти”, дейилади “Ўзбекистон пахта саноатида болалар ва мажбурий меҳнат бўйича 10 йиллик мониторинг ва ҳисобот”нинг кириш қисмида.\nТашкилотнинг 2009 йилда ўтказилган мониторинг натижаларига бағишланган ҳисоботида Ўзбекистондаги инсон ҳуқуқлари фаоллари ва Ўзбек форуми ташаббуси билан имзоланган ва ўзбек пахтасини бойкот қилишга чақирилган петиция ушбу масаладан хабардорликни оширгани билдирилганди.\nСуратда: Фаолияти учун таъқиб қилинган ҳуқуқ фаоллари Малохат Эшонқулова ва Елена Урлаева\nЎзбекистон инсон ҳуқуқлари форуми (қисқача – Ўзбек форуми) нодавлат нотижорат ташкилотлар, олимлар, инвесторлар, саноат ва касаба уюшмаларидан иборат “Пахта кампанияси” (Cotton Campaign) халқаро коалициясининг яқин ҳамкорига айланди. Ўзбек форумининг пахта йиғим-теримини мустақил равишда мониторинг қилиши “Пахта кампанияси” тарғибот ва коммуникация стратегиясининг асосини ташкил этади.\n2010 йилги мониторинг натижалари сарҳисоб қилинган ҳисоботда “еттинчи синфдан юқори бўлган болалар узоқ вақт оиласидан ажралган ҳолда ачинарли жойда яшаб, кўпинча сувсиз, иссиқлик манбаисиз ва озиқ-овқат етишмайдиган шароитда ётоқда қолиб” пахта тергани айтилади.\nАйнан ўша йили Ўзбек форуми пахта далаларида болалар меҳнатидан фойдаланиш кўлами тўғрисида биринчи видеорепортажини чиқарганди.\n2011 йилги ҳисоботида Ўзбек форуми давлат томонидан уюштирилган мажбурий меҳнат тизимини фош қилади. Болалар меҳнатидан фойдаланишни мониторинг қилиш жараёнида расмийлар мустақил журналистлар ва инсон ҳуқуқлари ҳимоячиларини таъқиб қилишгани ва ҳибсга олишгани баён этилади.\nМазкур ҳисоботда “Ўзбекистон ҳукумати болалар ва мажбурий меҳнат мавжудлигини инкор этиши баробарида халқаро ҳамжамиятнинг аксарияти муаммонинг жиддийлигига енгил қарагани” ҳам қайд этилганди.\nСуратда: Ўзбек форуми рахбари Умида Ниёзова\n2012 йилги қўшма ҳисоботда Ўзбек форуми ва “Пахта кампанияси” Ўзбекистон ҳукуматини болалар ва катталарнинг мажбурий меҳнатига барҳам бериш учун тезкор чоралар кўришга чақириб, Халқаро меҳнат ташкилотига юқори даражадаги уч томонлама кузатувчилар миссияси тузишни тавсия қилганди.\n2012 йил июль ойида халқаро босимга жавобан ўша пайтдаги бош вазир Шавкат Мирзиёев болалар меҳнатини тақиқловчи миллий қонунчиликка мувофиқ, мактаб ўқувчиларини энди пахта теримига жўнатмаслик тўғрисида буйруқ чиқарганди.\nБироқ ушбу илк қадам жуда ёш болаларни қамраб олиб, ўрта мактаб ўқувчилари ва коллеж талабалари ҳануз давлат томонидан пахта теримига юбориларди.\n2013 йилда эълон қилинган ҳисоботда Ўзбекистон ҳукумати Халқаро меҳнат ташкилотига (ХМТ) “Пахта кампанияси” кўп йиллардан буён амалга ошириб келаётган терим мониторинги учун мамлакатга киришга рухсат бергани, лекин ХМТ давлат хизматчилари ҳамроҳлигидаги иш жараёнида мажбурий меҳнатга жалб қилишга доир ҳеч бир ҳолатни аниқлай олмагани тилга олинганди.\nМазкур ҳисоботда 2013 йилда мажбурий меҳнат тизими натижасида ўн битта фуқаро оламдан кўз юмгани, масалан, пахтани тераётган онасига ҳамроҳлик қилган олти ёшли бола ухлаб ётганида устига пахта юкланиши оқибатида бўғилиб ўлгани, жасади фақат тиркама бўшатилгандан сўнг топилгани қайд этилади.\nАйни ўша йили юздан ортиқ компания ўзбек пахтасини сотиб олмаслик тўғрисидаги кафолатни имзолаганди.\n2014 йилги ҳисоботда ўша куз мактаб ўқувчилари пахта йиғим-теримига бормай, мактабда қолишига рухсат берилган илк куз бўлгани айтилади.\nБу ҳисоботда ҳукуматнинг пахта етиштиришдаги товламачиликлари кўлами ҳамда “Женерал моторс” ва “Телиа сонера” сингари трансмиллий компанияларнинг иштироки фош этилган.\n2015 йилги ҳисобот “Ўзбекистоннинг оқ олтинини оқартириш” деб номланганди. Унда пахтадан келадиган даромадлар Қишлоқ хўжалиги жамғармасига келиб тушиши, аммо у миллий бюджетга киритилмаслиги айтилганди.\n2016 йил Ўзбекистонда янги президент Шавкат Мирзиёевнинг ҳокимият тепасига келишига тўғри келди. Аммо ўша йилги ҳисоботда бу ўзгариш мажбурий меҳнат тизимини тубдан ўзгартиришга олиб келмагани қайд этилган.\n2017 йил ёзида Ўзбек форуми талабаларни пахта теримига сафарбар қилишни тўхтатишга чақирилган петицияни бошлайди.\nЎша йили Ўзбек форуми Human Rights Watch билан ҳамкорликда 2015 ва 2016 йиллардаги терим ҳақида 115 саҳифали ҳисобот тайёрлади ва Жаҳон банкининг Ўзбекистондаги ярим миллиард долларлик лойиҳаларидаги болалар ва мажбурий меҳнат билан алоқаларни очиб берди.\nБу саъй-ҳаракатлар президент Мирзиёевнинг 2017 йил сентябрь ойида БМТ минбаридаги нутқида мажбурий меҳнатдан фойдаланиш тарихий равишда жамоатчилик томонидан тан олинишига олиб келди.\nМирзиёевнинг нутқидан сўнг Жаҳон банкининг ўша пайтдаги президенти Жим Ёнг Ким Мирзиёевни мажбурий меҳнатга барҳам бериш учун ислоҳотларни амалга оширишга чақирди.\nЭртаси куни Ўзбекистон талабаларни ҳамда соғлиқни сақлаш ва таълим тизими ходимларининг бир қисмини пахтадан қайтаради. Ўшандан бери талабалар пахта теришга мажбурланмаган.\nЎзбек форумининг 2017 йилги “Биз қўрқувдан пахта терамиз” (“Wе Pick Cotton out of Fear”) сарлавҳали ҳисоботи доимий равишда олиб борилаётган мажбурий меҳнатни тасдиқлаб, инсон ҳуқуқлари бузилиши ва мажбурий меҳнатни Жаҳон банки томонидан молиялаштириладиган лойиҳалар билан қайта боғлайди.\nШунингдек, ҳисоботда марказий ҳукумат ҳудудий ва маҳаллий ҳокимликларга теримчиларни сафарбар қилиш бўйича кўрсатмалар беришда давом этаётгани айтилади.\nХудди ўша йили Ўзбекистон ҳукумати давлатнинг азалий монополиясига чек қўйиш учун пахтачиликни хусусийлаштиришни бошлайди.\nЎзбек форумининг 2018 йилги ҳисоботида далаларга юборилган теримчилар сонини қисқартириш бўйича эришилган сезиларли ютуқлар тан олинса-да, ишлаб чиқариш режалари каби тузилмавий омиллар туфайли кенг тарқалган мажбурий меҳнат давом этгани таъкидланади.\nШу билан бирга, фермерларнинг вазияти тобора хавфли бўлиб бораётгани, пахта режаларини бажармагани учун улардан ерлари олиб қўйилаётгани, баъзан ўз жонига қасд қилиш ҳолатлари бўлаётгани ҳақида хабар берилади.\nАйнан ўша йили Ўзбек форум ташкилоти “халқаро эътирофга лойиқ муҳим иш”и учун Инсон ҳуқуқлари ва бизнес мукофотига номзод бўлиб, ташкилот рахбари Умида Ниёзова Ўрта ер денгизи журналистлари форумининг “Тинчлик учун репортёр” мукофотини олди.\nЎзбек форумининг 2019 йилги терим ҳисоботида хизматчиларни ишга ёллаш бўйича самарали усулларнинг етишмаслиги ҳукуматнинг мажбурий меҳнатдан фойдаланишда иштирок этишининг олдини олишдаги асосий тўсиқ сифатида келтиради.\nБундан ташқари, Ўзбек форуми фермерларнинг ерлари хусусий пахтачилик корхоналари фойдасига ноқонуний равишда мусодара қилинганлиги тўғрисида хабар беради.\nБу пайтда Европа Иттифоқи парламенти Ўзбек форуми ва бошқа ташкилотларнинг инсон ҳуқуқлари ва мажбурий меҳнатни бекор қилиш борасидаги вазиятни яхшилаш бўйича тавсияларини маъқуллайди.\n2020 йил март ойида Ўзбекистон ҳукумати ниҳоят Ўзбек форуми ва бошқалар йиллар давомида кузатиб келган мажбурий меҳнатнинг асосий таянчларидан бири бўлган давлат пахта режасини бекор қилди.\nАйни пайтда Ўзбек форуми Мирзиёев ислоҳотлари дастури самарадорлиги ва барқарорлиги учун синов бўлган 2020 йилги теримни мониторинг қилмоқда.\nҲали хулоса қилишга эрта бўлса-да, дастлабки далиллар мамлакат бўйлаб мажбурлаш ва товламачилик ҳолатлари учраганини тасдиқлайди.\nДемак, Ўзбек форуми ва мажбурий меҳнатга қарши курашувчи турли ташкилотлар ва инсон ҳуқуқлари фаоллари олдида ҳали бу йўналишда қилиниши керак бўлган анча ишлар турибди…\nИловада: Ҳисоботнинг тўлиқ PDF нусхаси\ndata-title="Ўзбек форуми: Кўп ишлар қилинди, лекин ҳали тўхташга асос йўқ" data-description="<!-- wp:paragraph --> <p>Ўзбекистон пахтачилик тармоғида болалар меҳнатига барҳам берилиши, катталар мажбурий меҳнатининг сезиларли даражада камайишида Ўзбекистон инсон ҳуқуқлари форуми ..." data-image="https://eltuz.com/wp-content/uploads/2020/11/rasm4298001.jpg" data-url="https://eltuz.com/kundalik/215920/" data-services="facebook,odnoklassniki,twitter,telegram" data-counter="ig">\nИсми келтирилмаётган Ўзбекистон фуқароси, тергов маълумотларига суяниб «Озодлик» радиосининг билдиришича, ўтган йилнинг августида янги туғилган қизчасини бўғиб ўлдирган. Боласининг ...


Мадумаров сўроқдан чиқиб ўзига ва партиядошларига босим бўлаётганини билдирди | ҚИРҒИЗИСТОН ЯНГИЛИКЛАРИ\nМадумаров сўроқдан чиқиб ўзига ва партиядошларига босим бўлаётганини билдирди\nПарламент депутати ва «Бутун Қирғизистон» фракцияси депутати Адахан Мадумаров Бош прокуратурадаги сўроқдан чиқди. Халқ вакили сўроқда экани 14-январда эрталаб маълум бўлган.\nМадумаровнинг айтишича, эрталаб уйидан чиқаётганда дарвозаси олдида ўнлаган одамларни кўрган. Уларнинг бари ИИВ, МХДҚ ва прокуратуранинг вакиллари бўлган.\nНазорат органи депутат сўроққа қайси иш бўйича ва ким сифатида чақирилганини билдирмаган. Сўроқдан чиққандан кейин Мадумаров журналистларга чегара масалалари бўйича гувоҳ қатори чақирилганини билдирди.\n«Бутун Қирғизистон» партияси лидери сўроқни ўзининг сиёсий фаолияти билан боғлаб, босим бўлаётганини билдирди. Унинг айтишича, «бари президент Садир Жапаровнинг билдирувидан кейин бошланган».\n«2019-йили чегара масаласи бўйича жиноий иш қўзғалган. Уни барча томонлар кўриб чиқиб, "умуман ҳеч нарса йўқ" деб ёпилган экан. Шу ёпилган нарсани декабрда парламент сессияси бошланганда қайта қўзғашмоқда», — деб келтиради «Азаттык» Мадумаров сўзларини.\nМадумаров шу бўйича яна сўроққа чақирилганини ҳам қўшимча қилди. Шунингдек, халқ вакили босим биргина ўзига эмас, партиядошларига нисбатан ҳам бўлаётганини билдирди. У 14-январда МХДҚга сўроққа «Бутун Қирғизистон» партиясининг депутати Орозайим Нарматова ҳам чақирилганини таъкидлади.\n«Улар айрим ёш депутатларни шундай чақириқлар билан қўрқитиб қўямиз деб ўйлашса керак […] Бироқ “Бутун Қирғизистон" аъзоларини қўрқита олишмайди деб ишонч билан айта оламан», — деди у.\nМадумаров «президентнинг билдирувлари» ҳақида гап қўзғаш билан Жапаровнинг ўтган йили Тожикистон билан бўлган чегара можароларига боғлиқ сўзларни айтаётгани аниқ.\nЎтган йилнинг 23-октябрида президент Садир Жапаров матбуот анжуманида 2009-йили Мадумаров, хавфсизлик кенгаши котиби бўлган вақтда протокол имзолаганини айтган. Жапаровнинг айтишича, мана шу ҳужжат сабаб Душанбе Баткендаги бир участкага эга бўлмоқчи.\nКейин президент Баткеннинг ерини сотган «сотқинларни» жавобгарликка тортишни ваъда қилган. Бу фактлар бўйича сайловдан кейин текширув бўлишини билдирган.\n2019-йили МХДҚ бу протоколни текшира бошлаган. Мадумаров ўзи бк ҳужжатга қўл қўйиш тўғри қарор бўлганини билдириб, уни танқид қилаётганларни очиқ дебатга чақирган.\nАввалги мақола«Қирғиз Темир Йўли»нинг собиқ раҳбари Дашков уй қамоғига чиқди\nНавбатдаги мақолаҚозоғистон чегарачилари ушлаб кетган Сиймиқ Ўмурбек ўғлининг онаси ҳукуматга мурожаат қилди


Ozodlik Radiosi 23.11.2017 07:10\nПрезидент Шавкат Мирзиёевнинг Жанубий Кореяга давлат ташрифининг биринчи кунида 8 миллиард 940 миллион долларлик 75 та шартнома имзоланди, деб хабар б…\nПрезидент Шавкат Мирзиёев Жанубий Корегя давлат ташрифи билан 21 ноябрь куни борган эди. Давлат ташрифи 25 ноябргача давом этади.#ozodlik#uzbekistan\nOzodlik Radiosi 23.11.2017 14:52\nҚизларга паразитларга қарши "Вермокс" дориси буюрилган. Аммо, дорихона ходими врач ёзиб берган рецептни тўғри ўқий олмай, уларга юраги хасталар ичадиг…\nOzodlik Radiosi 27.11.2017 13:15\nШавкат Мирзиёев: "Мен сенларнинг юриш-туришингни жуда яхши биламан. Вой-вой-вой..." (2-қисм)\nПрезидент Мирзиёев мажлисда мулозимларни бирма-бир турғизиб, кескин танқид қилди\nOzodlik Radiosi 21.11.2017 19:17\nАндижон шаҳар ҳокими Дилмурод Раҳматуллаевнинг тахминан бир ой аввал коллеж ва академик лицей директорларини таҳқирлаб, ҳақорат қилгани ёзиб олинган а…\nАндижон шаҳар ҳокими Дилмурод Раҳматуллаевнинг тахминан бир ой аввал коллеж ва академик лицей директорларини таҳқирлаб, ҳақорат қилгани ёзиб олинган аудиофайлни Озодлик қўлга киритди.\nАуидоёзувда Андижондан Тошкент вилоятига поездда пахта теримига кам одам жўнатган коллежлар ва лицейларнинг эркаку аёл директорларини ҳоким “ҳайвон”, “шакал”, “эшак”, “падарингга лаънат” каби таҳқирловчи сўзлар билан ҳақорат қилади.\nУларнинг фаолиятини текширтириш учун СЭС, солиқ, электр тармоқлари идоралари инспекторларини юборишни ўринбосарига буюради.\nОзодлик таҳририятига келиб тушган бу аудиофайлни Андижон шаҳар ҳокими ўтказган йиғилишда иштирок этган маҳаллий ташкилот раҳбарларидан бири жўнатди.\nБу раҳбарнинг Озодлик билан микрофонсиз суҳбатда айтишича, аудиода акс этган мажлис 16 октябрда, пахта штабида бўлиб ўтган: “Ўша мажлисда мен ҳам қатнашган ва поездда жўнатишга кам одам топиб берганим учун ҳокимдан ҳақорат эшитган эдим. Шу пайтгача, бу записни нима қилсам экан, деб сақлаб юрган эдим. Куни кеча президентимизнинг маҳаллий раҳбарларнинг хулқ-атвори ҳақидаги танқидий гапларидан сўнг, сизларга жўнатишга қарор қилдим. Ўқитувчидан чиққан, маданият вакили бўлган бу ҳокимнинг асл юзини ҳамма кўриб қўйсин, дедим”, дейди исми сир қолишини сўраган директор.\nУнинг айтишича, бу мажлисда 200 дан кўп одам қатнашган. Шаҳардаги 50 та мактаб, 12 та коллеж ва лицей директорлари, 70 та боғча мудираси, имомлар, тиббиёт муассасалари раҳбарлари, милиция бошлиғи ва прокурор ҳам иштирок этган.\nАудиофайл 27 дақиқа давом этади\nЁзув ҳокимнинг пахтага кўп одам берган боғча мудираларини мақташи билан бошланади ва коллеж директорларини ҳақорат қилиш билан давом этади: “Шакални шакал дейиш керак. Хапа бўласанми, бошқа бўласанми, тупурганман, сенларга. Бошқармангда ричаг бор, менда йўқ деяпсанми, а, э, тварь!”, дейди ҳоким.\nПахтага кам одам берган коллеж раҳбарларининг ўзини ва фаолиятини текшириш учун, ҳоким, ўринбосарига топшириқ беради:\nOzodlik Radiosi 21.11.2017 21:15\nТошкентдаги “Ширин” бозорида 17 ноябрь куни солиқчилар ва милиция ходимлари ҳамкорлигида ўтказилган ноқонуний савдога қарши рейдда бир неча савдогар к…\nТошкентдаги “Ширин” бозорида 17 ноябрь куни солиқчилар ва милиция ходимлари ҳамкорлигида ўтказилган ноқонуний савдога қарши рейдда бир неча савдогар калтакланиб, милиция автомашиналарида олиб кетилгани тўғрисида воқеа гувоҳлари Озодликка маълум қилдилар. Бироқ милиция расмийлари савдогарлар калтаклангани тўғрисидаги маълумотларни инкор этмоқда.\nПойтахт Тошкентнинг Мирзо Улуғбек туманидаги“Ширин” бозорида милиция ходимлари қатор савдогарларни калтаклаб, кейин ҳисбга олгани тўғрисида “Ўзбекистон ҳуқуқ ҳимоячилари альянси” маълум қилди.\nАльянс раҳбари Еленеа Урлаеванинг Озодликка маълум қилишича, воқеа 17 ноябрь куни юз берган. “Фуқаролик кийимидаги бир неча ходим боласи билан мева-чева сотаётган аёлни уриб, кейин уни милиция машинасига мажбурлаб ўтирғизаётгани акс этган фотосуратлар мавжуд”, деб билдирди Елена Урлаева.\nҲуқуқ фаолига кўра, савдогар аёл туман милиция бошқармасига олиб кетилган. Йўл четида йиғлаб қолган бола эса онасининг исми Манзура Боқиева эканини билдирган. Милиция ходимлари аёл сотаётган меваларни янчиб ташлаган.\nOzodlik Radiosi 13.11.2017 12:23\n4 яшар қизчанинг ўз отаси томонидан калтаклангани бўйича Озодликдан янги хабар. БУГУН!\nОзодлик ижтимоий тармоқларни ларзага солган воқеа -тўрт я…\nОзодлик ижтимоий тармоқларни ларзага солган воқеа -тўрт яшар қизчанинг ўз отаси томонидан калтаклангани бўйича сўнгги тафсилотларни аниқлади. Воқеа Тошкент шаҳри Чилонзор туманида содир бўлган. Қизчанинг отаси милиция ходими бўлиб, ҳозирда унга нисбатан бир қанча модда бўйича иш очилган. Суд қизча ва унинг акасини онасига олиб берган.\nТафсилотлар бугун Озодликда! Бизни кузатиб боринг!#ozodlik#uzbekistan#toshkent#chilonzor\nOzodlik Radiosi 29.11.2017 09:03\nБишкеклик ҳуқуқ фаоллари иккинчи хотинга уйланганини интернет орқали тарқатилган видеода тан олган Қирғизистоннинг собиқ муфтийси Чубақ ҳожи Жалиловни…\nАҳоли билан учрашувларда мунтазам икки ва ундан кўп хотин олиш жамиятнинг фохишалар ва боқувчисиз қолган аёллардан тозаланишига сабаб бўлишини айтиб келган собиқ муфтий Чубақ ҳожи Жалилов ўзи намуна кўрсатиб, иккинчи хотинга уйланганини тан олди. -Мен яна уйландим, бироқ олдинги хотиним билан ажрашганим йўқ. У мендан ҳафа бўлаяпти. Унинг ҳафа бўлишга, рашк қилишга ҳаққи бор. Бева қолиб Туркияда энагалик қилиб юрган 30 ёшдаги аёлга уйландим. Доим “Қизларни Туркия, Россияга ва бошқа давлатларга жўнатманглар, уларни боқинглар, ўз қаровингизга олинглар”, деб айтиб келаман. Уйланиш ниятим йўқ эди. Лекин мен бошлаб бермасам ким бошлаб беради? Гапларим қуруқ сўз бўлиб қолмасин, ўзим намуна бўлиб берайин, деб уйландим, -деди Чубақ ҳожи Жалилов Интернет тармоғида тарқатилган видеода.\nҚирғизистон қонунчилигида кўп хотинлик тақиқланган. Икки хотин олгани аниқланган одам икки йилгача озодликдан маҳрум қилиниши мумкин. Шундан келиб чиққан ҳолда, Бишкекдаги “Қилим шами” нодавлат ташкилоти собиқ муфтий устидан прокуратурага арз қилишини билдирди. -Чубақ ҳожи Жалилов “Мен иккинчи хотинга уйландим”, деб қонунни бузганини ўзи бўйнига олаяпти. Шунинг учун Бишкек прокуратурасига расмий ариза билан мурожаат қиламиз. Чубақ ҳожи бошқаларни ҳам иккинчи хотинга уйланишга, демакки, қонунни бузишга чақираяпти. Бу жуда хавфли кўриниш, -деди “Қилим шами” ташкилоти раҳбари Азиза Абдирасулова.\nOzodlik Radiosi 05.12.2017 10:55\nКУН ВИДЕОСИ: Бепул тўпни олишга ҳаракат қилган мухлислар милиция билан тўқнашиб кетди\n@OZODNEWS ga xabaringizni yozing, foto va video yo'llang\nOzodlik Radiosi 17.11.2017 19:39\n17 ноябрь куни Ўзбекистон расмий ва норасмий матбуоти президент Шавкат Мирзиëевнинг Сергели туманида қурилган янги уйларни бориб кўргани¸ ”янги уй соҳ…\nБу ҳақда Озодликка шахси очиқланмаслигини сўраган тошкентлик блоггерлардан бири хабар берди. “Мен ҳам бугунги хабарларни эшитиб¸ янги маҳаллани кўриш учун бордим. Янги уйларнинг кўпчилиги бўм-бўш¸ президентга кўрсатилган уйлардаги хонадонларни кўриб¸ уй эгаларини табриклаш учун анча-мунча эшикни жингиллатиб кўрдим. Эшикни очганларнинг айримлари МХХ ходимлари¸ айримлари ҳокимият расмийлари бўлиб чиқди. “Президент келиб-кетгунча ўтириб туринглар¸ дейишди¸ шунга бир кеча бўлди¸ ўтирибмиз. Тадбир ўтгунча ўтириб туриш айтилган”, деди ўзини МХХ ходими деб таништирган киши. Бирор хонадонга унинг ҳақиқий эгасини кўчиб кирганига шахсан мен гувоҳ бўлмадим”¸ дейди Озодликка фаол блоггерлардан бири.\nБу суҳбатдошнинг айтишича¸ нафақат янги уйларнинг 1-2 қаватидаги хонадонлар¸ балки унинг ташқарисида президент келиб-кетгунча халқ бўлиб тўпланиб турганлар ҳам МХХ¸ мелиса¸ ҳокимият ва қурилиш идораси вакиллари бўлиб чиққан. “Хуллас¸ бугун президентга арзон уйларда яшайдиган халқ қилиб кўрсатилганларнинг деярли ҳаммаси махсус хизматлар ва ҳокимият одамлари¸ содда қилиб айтганда¸ "санъаткор"лар бўлиб чиқди”¸ дейди бу суҳбатдош.\nТашанов ҳам янги уйларга ҳали уларнинг ҳақиқий эгалари кўчиб кирмаганига гувоҳ бўлганини айтади: - Мен ҳам хонадонларнинг эгалари билан гаплашай деб кўрсам¸ хонадонлар бўш экан¸ ҳали кўчиб келишмапти. Ўша ерда юрганлар билан гаплашсам¸ президент қатнашадиган очилиш маросимига ҳокимият вакиллари ва бошқалар навбатчи бўлиб туриб турдик хонадон эгаларидай¸ деган гапларни айтишди. Шу яқин атрофдаги маҳаллаларда янги уйлардан квартира олган бир-иккита одам президентга кўрсатиш учун олиб келинипти.\nOzodlik Radiosi 13.11.2017 17:05\nЧегара очилганидан бери Қорасув бозори бироз жонланди\nOzodlik Radiosi 20.11.2017 14:23\nЎзбекистон Президенти Шавкат Мирзиёев 20 ноябрь куни 1 декабрдан ойлик иш ҳақи, пенсиялар, стипендиялар ва нафақалар миқдорини ошириш тўғрисидаги фарм…\nБу ҳақда хабар қилган gazeta.uzга кўра, ҳужжат «республика аҳолисининг даромадлари ва турмуш даражасини янада муттасил ошириб бориш, валюта сиёсатини либераллаштириш шароитида фуқароларга ижтимоий мададни кучайтириш мақсадида» қабул қилинган.\nиш ҳақи — ойига 172240 сўм (ҳозирда — 149775 сўм); ёшга доир пенсия ва болаликдан ногиронларга бериладиган нафақа — ойига 336880 сўм (292 940); зарур иш стажига эга бўлмаган кекса ёшдаги ва меҳнатга лаёқатсиз фуқароларга бериладиган нафақа ойига 206720 сўм (179 755) миқдорида белгиланди.\nБундан олдин президент Каримов 2016 йил 22 августда имзолаган фармонга биноан 2016 йилнинг 1 октябридан бошлаб бюджет муассасалари ва ташкилотлари ходимларининг иш ҳақи, пенсиялар, стипендиялар ҳамда нафақалар миқдори ўрта ҳисобда 15 фоизга оширилган эди.#ozodlik#uzbekistan\nOzodlik Radiosi 29.11.2017 17:52\n"Юнусобод туман кўп тармоқли поликлиникасида ҳар куни соат 10:30да кўчани тозалашга мажбурлашади. Айни иш вақтида.\nМана бир мисол: оқ халат кийг…\nМана бир мисол: оқ халат кийган тиббиёт ходимлари чангда ишлаб, кейин шу ҳолатда поликлиниканинг ичида беморлар учун хизмат қилишади! Мажбурий меҳнат "йўқлигига" яна бир исбот!"#ozodliK#uzbekistan#toshkent#yunusobod#sizdantelegram\nOzodlik Radiosi 03.12.2017 07:29\nЯнгийўл шаҳар ИИБ ходими гумонланувчини тергов пайтида калтаклаб¸ мансаб фаолиятини суъистемол қилганлиги юзасидан туман прокуратураси суриштирув бошл…\nТошкент вилоят ИИБ тизимида ишлайдиган мулозимининг Озодликкка 1 декабр куни билдиришича 21 ноябр куни безориликда гумонланиб қўлга олинган 27 яшар Қамбаралиев Тоҳирни сўроқ қилиш мобайнида ИИБ ходими уни калтаклаган. - Ўзбекистон ЖПКсига зид бўлган бу ҳолат юзасидан барча материаллар прокуратурага топширилди¸ айбдор қонунда кўзда тутилган тарзда жазосини олади, деди мулозим. Унга кўра¸ Ўзбекистон президентининг 19 ноябрь куни видеоселекторда нопок милиционерларни танқид қилганидан 2 кун ўтиб гумонланувчининг милиция ертўласида калтакланиши “ўтакетган сурбетликдир”\nУнинг айтишича, эри олдинига ТошМИ касалхонасига олиб борилган ва ҳозирда Самарқанд шаҳридаги касалхонада даволанмоқда: - Докторларнинг айтишича¸ аҳволи жиддий¸ тўмтоқ жисм билан урилганлик оқибатидаги гемотома деб ташхис қўйилди. Операция қиламиз дейишган эди¸ эрим рози бўлмади, - дейди суҳбатдош.\nOzodlik Radiosi 13.11.2017 13:48\n"Мен сизга Андижон вилояти Балиқчи тумани Олимбек қишлоғидан ёзмоқдаман. Мактабларда яна пахта бошланди. Ҳатто 3 синф жияним пахта йўқлигидан "пахта о…\n"Мен сизга Андижон вилояти Балиқчи тумани Олимбек қишлоғидан ёзмоқдаман. Мактабларда яна пахта бошланди. Ҳатто 3 синф жияним пахта йўқлигидан "пахта оборишим керак", деб уйдаги ғўзапоя орасини қидириб юрибди". #ozodlik#paxta#paxta2017#paxtagram#uzbekistan#andijon#baliqchi\nOzodlik Radiosi 23.11.2017 18:55\n"Жиззахда очилган Шароф Рашидов ҳайкали олдига бориб, унинг ёнидаги 4-5 метрлик зинага чиқмоқчи бўлсак, у ердаги милиция ходими бақириб берди. Унинг а…\n"Жиззахда очилган Шароф Рашидов ҳайкали олдига бориб, унинг ёнидаги 4-5 метрлик зинага чиқмоқчи бўлсак, у ердаги милиция ходими бақириб берди. Унинг айтишича, бошлиқлар "ҳеч кимни чиқарма", депти. Ҳайкал, парк ким учун қурилган ўзи? Ҳайкалга 5 метр ҳам яқин бориб бўлмаса, бу нима аҳвол?" #ozodlik#uzbekistan#sizdantelegram#jizzax\nOzodlik Radiosi 14.11.2017 14:01\nМуқом давлат маданият ма…\nМирзиëев давлат раҳбари сифатидаги илк хориж сафарини Туркманистондан бошлаган эди.#ozodlik#uzbekistan#turkmenistan#turkmaniston\nOzodlik Radiosi 27.11.2017 14:35\nВИДЕО: Путиннинг самолётини жиҳозлаган ўзбек мебел қироли ўз ватанида юзлаб иш ўринларини очмоқчи\nOzodlik Radiosi 15.11.2017 15:00\nБУ ВИДЕОДА АРАШ ЎЗБЕКИСТОНЛИКЛАРНИ ЎЗ КОНЦЕРТИГА ЧОРЛАЙДИ. САЛ ЎТИБ, АРАШ КОНЦЕРТИНИ БЕКОР ҚИЛДИ. НЕГА? ПУЛ КАМЛИК ҚИЛИБДИ\n#ozodvideo #ozodlik #arash\nOzodlik Radiosi 28.11.2017 15:16\nАндижон шаҳар ҳокими Дилмурод Раҳматуллаевнинг 16 октябрь кунги мажлисда коллеж ўқитувчиларини “шакал”, “тварь”, “ҳайвон”, “эшшак” деб ҳақорат қилгани…\nАндижон шаҳар ҳокими Дилмурод Раҳматуллаевнинг 16 октябрь кунги мажлисда коллеж ўқитувчиларини “шакал”, “тварь”, “ҳайвон”, “эшшак” деб ҳақорат қилгани ҳақидаги Озодлик хабари ортидан ҳокимнинг навбатдаги сўкинишлари ёзилган яна бир аудиофайл пайдо бўлди. 27 ноябрь куни Озодликка юборилган аудиода 18 ноябрь куни ўтказилган мажлисда ҳокимнинг икки нафар кекса маҳалла фаолини “шакал, кампир, ҳаром” каби сўзлар билан ҳақорат қилгани ëзилган.\nАндижон шаҳар ҳокими Дилмурод Раҳматуллаевнинг 18 ноябрда пахта масаласида ўтказган навбатдаги дағдағали йиғилишидан ёзилган бу аудиони шу мажлис иштирокчиларидан бири ўз шахси сир қолиши шарти билан Озодликка жўнатди. “Мен, ҳокимимизнинг оғзи ифлослиги ҳақидаги Озодлик мақоласини ўқиганимдан сўнг, бу аудиоёзувни сизларга жўнатаяпман. Чунки, бу воқеага ўзим гувоҳ бўлганман. Ҳоким мажлисда ниманидир ўзаро гаплашган икки нафар аёлни жуда ҳам ёмон ҳақорат қилди. Улардан бири ёши анчага бориб қолган аёл эди”, дейди мажлис қатнашчиларидан бири.\nАндижон шаҳар ҳокими Дилмурод Раҳматуллаев экани айтилган шахс туман маҳалла кенгаши раисини сўроқ қилар экан, залда ўзаро гаплашиб қолган икки нафар аёлга кўзи тушади ва уларни тутоқиб ҳақорат қилишни бошлайди. “Нима қилиб ўтирибди бу ерда, анаву иккита шакал. Кампир, анаву шакал, тварь, анаву иккита. Ҳаром, ҳором! Мана бетга келиб гаплашса булар иккита иплос, ҳайвонлар, нимани гаплашаяпти, билмийман мен, ҳайвон. Келишма бундан кегин. Раисингни ўрнига келма, ўлса жаназасига бораман” деган ҳоким бу икки аёлни залдан ҳайдаб чиқаради.\nOzodlik Radiosi 20.11.2017 12:10\nТожикистон Бош прокуратураси фоҳишалар хизматидан фойдаланган эркакларга ҳам жазо тайинлашни таклиф қилди. Бу мамлакатда мавжуд қонунларга биноан, ҳоз…\nТожикистон Бош прокуратураси фоҳишалар хизматидан фойдаланган эркакларга ҳам жазо тайинлашни таклиф қилди. Бу мамлакатда мавжуд қонунларга биноан, ҳозирда фоҳишалик учун фақат аёллар жазоланиб, улар хизматидан фойдаланган эркаклар жазосиз қолмоқда.\nТожикистон бош прокуратурси масъул ходими Фаррух Рауфовнинг Озодлик радиосига айтишича, мамлакат маъмурий кодексига киритиладиган ўзгартишлар лойиҳаси тайёрланган ва у муҳокама ҳамда тасдиқлаш учун мамлакат парламентига юборилган.\nБош прокуратура таклиф қилаётган лойиҳадан фоҳишаликнинг олдини олиш ва жамиятда ахлоқий тарбияни кучайтириш мақсадини кўзлангани айтилди.\nФаррух Рауфовга кўра, лойиҳа жинсий хизматдан фойдаланган эркакларга йирик миқдорда жарима солиш ёки маъмурий қамоқ жазосини қўллашни таклиф қилади.\n2015 йил Тожикистонда фоҳишаларга нисбатан жазо чоралари кучайтирилган эди.\nТожикистон Маъмурий кодексига киртилган ўзгартиришларга мувофиқ, ўз танасини сотган аёл 1000 сомоний (тақрибан 115 АҚШ доллари) миқдорида жарима тӯлайди.\nОлдин жарима миқдори икки баравар кам - 500 сомонийни ташкил этарди.\nОзодлик баъзи тожикистонликларнинг жинсий хизматдан фойдаланган эркакларни жазолаш масаласига муносабатини ўрганди.\nЎзини Мавлуда деб таништирган душанбелик ёш аёл бундай чорани қўллаб-қувватлашини айтади. “Агар эркаклар фоҳишалар олдига бормасалар, фоҳишалар сони ҳам бирданига камаяди. Яъни, муаммонинг икки томони ҳам бор,”- деди Мавлуда.\nДушанбелик Маҳмуд эркакларга бундай жазонинг тайинланишини зарурий чора, деб ҳисоблайди.\nOzodlik Radiosi 13.11.2017 16:40\n"Кеча нобуд бўлган болалар ҳақида фикр билдирмоқчи эдим. Тадбиркорларга кенг йўл очилаяпти экан. Эшитдингизми? Биз ёшлигимиздан билим эмас, пул топишн…\n"Кеча нобуд бўлган болалар ҳақида фикр билдирмоқчи эдим. Тадбиркорларга кенг йўл очилаяпти экан. Эшитдингизми? Биз ёшлигимиздан билим эмас, пул топишни ўрганишимиз керак. Бу замон талаби. Мактабга борганимиз билан дарс ўтишмайди. Ҳамма пахтада эмиш. Биз келажакдаги авлод учун ҳам ишлашимиз керак. Зора улар тўла-тўкис ҳаёт кечиришса…" #ozodlik#uzbekistan#sizdantelegram


Бир масалани тушунишда ёрдам берсангиз.\n2011 йил 1 ноябрда Ўзбекистон машинасозлик тармоғи уюшмаси ва машинасозлик тармоғи ходимлари касаба уюшмаси 2011–2013 йилларда ижтимоий-иқтисодий масалалар бўйича тармоқ жамоа келишувини имзолади. Уюшма унда барча машинасозлик корхоналари номидан иш юритди. Ушбу корхоналарнинг рўйхати битимга 1-иловада кўрсатилган. Машинасозлик тармоғи таркибига кирадиган корхоналардан бири бизнинг заводимиз.\n2014 йил июлида завод иш берувчининг ташаббусига кўра ўз ходими билан меҳнат шартномасини бекор қилди. Бўшатилганидан кейин ходим уни ишга тиклашни талаб қиляпти, чунки у билан меҳнат шартномаси битимнинг 28-бандини бузган ҳолда касаба уюшмаси билан олдиндан келишмаган ҳолда бекор қилинган.\nЗавод меҳнат шартномасини касаба уюшмасининг олдиндан розилигини олмасдан туриб бекор қилиш тўғрисидаги қарорини келишувнинг меъёрлари унинг учун меъёрий эмас, балки тавсия тусида эканлиги билан асослади. Бунинг устига заводда касаба уюшмаси қўмитаси ва тузилган жамоа шартномаси йўқ.\nМазкур ҳолда касаба уюшмасининг розилиги зарур эдими, заводнинг хатти-ҳаракатлари қонунийми? Келишувнинг амал қилиши уни имзоламаган тармоқ корхоналарининг ходимлари ва иш берувчиларига татбиқ этиладими? Келишувнинг ўзида кўрсатилганидек, агар у 2011–2013 йилларга тузилган бўлса, келишув 2014 йилда ўз кучини сақлайдими?\n– Газетхонимиз юборган ҳужжатларни ўрганиб чиқиб, заводнинг хатти-ҳаракатлари қонуний бўлган деб ҳисоблаймиз. У ходим билан меҳнат шартномасини касаба уюшмасининг олдиндан розилигини олмасдан туриб бекор қилиш ҳуқуқига эга эди.\nҲақиқатан ҳам, Меҳнат кодексининг (МК) 55-моддаси ва саволда кўрсатилган жамоа келишувининг 8-бандида қайд этилганидек, келишувнинг амал қилиши машинасозлик тармоғи корхоналари ва ташкилотларида ишлайдиган барча ходимларга татбиқ этилади. Бироқ ушбу ҳужжат 1-бандининг иккинчи хатбошисига кўра ушбу келишув қоидаларининг аниқ кўрсаткичлари амалдаги қонун ҳужжатларига мувофиқ жамоа шартномалари билан белгиланади. Келишув 2-банди «б» кичик бандининг иккинчи хатбошисида белгиланишича, тармоқ корхоналари ва ташкилотлари учун келишув тавсия тусига эга. Бунинг устига, у тармоқ корхоналари ва ташкилотларининг жамоа шартномалари орқали амалга оширилади. Фақат жамоа шартномаларига киритилган келишув қоидаларигина меъёрий тусга эгадир (келишув 9-бандининг биринчи хатбошиси).\nЮқорида баён этилган бандларда белгиланишича, улар ҳар бир ташкилотнинг жамоа шартномаларида алоҳида акс эттирилгандан кейингина, келишувга 1-иловада кўрсатилган машинасозлик тармоғи корхоналари ва ташкилотларининг иш берувчилари ва ходимларига татбиқ этилиб, мажбурий тусга эга бўлади. Қабул қилинган жамоа шартномалари жамоа келишуви меъёрларига зид бўлмаслиги керак. Рўйхатда кўрсатилган ташкилот ўз касаба уюшмасини тузиб, жамоа шартномасини имзолашига қадар Уюшма билан касаба уюшмаси ўртасидаги келишув қоидалари унинг учун тавсия тусида бўлади. Шу тариқа, касаба уюшмасининг ўзи ҳам, завод билан ходимлар вакиллик органи ўртасидаги жамоа келишуви ҳам йўқлиги боис, завод ходими билан меҳнат шартномаси бекор қилинишига касаба уюшмасининг рухсати талаб қилинмайди.\nБундан ташқари, шуни таъкидлаш жоизки, ходим билан меҳнат шартномасини бекор қилиш пайтида (2014 йил июлида) келишувнинг амал қилиш муддати тугаган эди ва, тегишинча, ушбу ҳужжат юридик кучга эга эмас. МКнинг 54-моддасига кўра, тармоқ келишувининг амал қилиш муддати 3 йилдан ошиб кетмаслиги лозим. Келишувнинг 6-бандида белгиланишича, келишув 2011–2013 йиллар мобайнида, янги келишув қабул қилинишига қадар амал қилади. Келишувда уни 1 йилга узайтириш имконияти назарда тутилган. Бироқ тарафлар уни узайтирмаганлар.\nБуларнинг ҳаммаси завод ходими билан меҳнат шартномасини иш берувчининг ташаббусига кўра, уни касаба уюшмаси билан келишмасдан туриб бекор қилиш қонунийлиги хусусида хулоса чиқариш имконини беради. Биринчидан, келишув шартларига риоя қилиш завод учун фақат тавсия тусига эга эди, иккинчидан эса унинг амал қилиш муддати меҳнат шартномасини бекор қилиш пайтига келиб тугаб бўлган эди.\nМазкур ҳолда яна бир жиҳатни қайд этиш лозим. МКнинг 49-моддасига кўра, тармоқ келишувлари тегишли касаба уюшмалари (ходимларнинг бошқа вакиллик органлари) ва иш берувчилар (уларнинг бирлашмалари) ўртасида тузилади. Тақдим этилган ҳужжатларга кўра завод Уюшма аъзоси эмас. Шу сабабли у имзоламаган келишув «татбиқ этилиши керак бўлган» ташкилотлар рўйхатига заводни киритиш чоғида Уюшма лоақал уни жамоа келишувига иловага киритиш учун заводнинг ёзма розилигини олиши керак эди.


Оғир атлетика. Милан Михайлович ЎзДЖТСУда семинар ўтказди / Olamsport.com\n13 фев 20:32\nОғир атлетика. Милан Михайлович ЎзДЖТСУда семинар ўтказди\nСербия Оғир атлетика федерацияси президенти Милан Михайлович Ўзбекистон давлат жисмоний тарбия ва спорт университетда меҳмон бўлди.\nБугун, 13 февраль куни Белград давлат университети профессори, Сербия оғир атлетика федерацияси президенти, Халқаро Оғир атлетика федерацияси техник комитет аъзоси, Европа оғир атлетика федерацияси мураббийлик ва илмий изланиш комитети аъзоси Милан Михайлович Ўзбекистон давлат жисмоний тарбия ва спорт университетда меҳмон бўлди.\nДаставвал меҳмон университетда талабалар учун яратилган шарт-шароитлар билан яқиндан танишди ҳамда оғир атлетика таълим йўналишида теҳсил олаётган талабалар учун семинар ташкил этилди.\nСеминарда сербиялик олим спорт соҳасидаги илмий тадқиқот ишларида инновациялардан фойдаланиш, илмий-ижодий янгиликлар ва креатив лойиҳалардан фойдаланиш борасида талабаларга зарур тавсияларини берди.\nШундан сўнг Ўзбекистон давлат жисмоний тарбия ва спорт университети ректори, профессор Махмуджон Болтабаев билан расмий учрашув бўлиб ўтди.\nУчрашувда ўзаро ҳамкорлик алоқаларини янада ривожлантириш, айниқса талабаларга оғир атлетика таълим йўналишларида замонавий билимларни бериш, уларнинг интеллектуал салоҳиятини ошириш, ўзаро тажриба алмашиш масалалари келишиб олинди. Шунингдек, Сербиядаги жисмоний тарбия ва спорт олий таълим муасасалари билан алоқалар ўрнатиш бўйича таклифлар кўриб чиқилди.\nМаълумот учун, Милан Михайлович пойтахтимизда ўтказилган 6-Халқаро бирдамлик мусобақасида иштирок этди. 2020 йил 14 февралда бошланадиган ўсмирлар ва ёшлар ўртасидаги Осиё чемпионатида ҳам қатнашиши режалаштирилган.


Аҳолини рўйхатга олиш нега 10 йилда бир марта?\nХўш, нега айнан 10 йилда бир марта? Бунинг бир қанча сабаблари бор, албатта. Аввало, 10 йил ичида жамиятда салмоқли ўзгаришлар рўй беради. Аввалги рўйхатга олиш усуллари самарадорлиги сезиларли даражада камайиши сабабли, сўровномалар мазмунига тузатишлар, маълумотларни тўплаш ва қайта ишлаш усулларига замонавий талаблардан келиб чиққан ҳолда ўзгартиришлар киритиш талаб этилади.\nДунё бўйлаб минг йиллар давомида ўтказиб келинаётган аҳолини рўйхатга олиш тадбири илк бор эрамиздан аввалги 3800 йилларда бобилликлар томонидан ўтказилганига тарихий ишоралар бор. Ҳар 6 ёки 7 йилда ўтказилган бундай тадбирларда аҳоли ва чорва сони, мева-сабзавот, озиқ-овқат маҳсулотлари миқдори ҳисобга олингани ҳақида тарихий манбаларда айрим маълумотлар сақланиб қолган. Қадимги Миср, Месопотамия, Рим, Хитой, Япония, Вавилон, Гресия ва Юнонистон давлатларида эса аҳолини рўйхатга олиш тадбирлари солиқ тўловчилар ва ҳарбий хизматга яроқли аҳоли сонини билиш мақсадида ўтказилган. Шунингдек, шаҳарлардаги ерлар ва хўжаликлар, ҳунармандчилик ва савдо-сотиқ ҳамда улар билан бирга аҳолини статистик ҳисобга олишнинг турли шакллари мавжуд бўлган. Аҳолини мунтазам рўйхатга олиш тарихи 1790 йилга бориб тақалади. Ўшанда АҚШда, 1801 йилда эса бир вақтнинг ўзида Англия, Шотландия, Франция, Дания ва Норвегияда шундай тадбирлар ўтказилган. Бироқ улар ҳали мукаммал бўлмагани ҳолда, узоқ вақт давомида аниқ бир вақтга боғлиқ бўлмаган, белгиланган қоидаларга амал қилинмаган тарзда олиб борилган. 1846 йилда йирик статистик олим Адолф Кетл (1796-1874) бошчилигида Бельгияда ўтказилган рўйхатга олиш биринчи чинакам илмий рўйхатга олиш дея эътироф этилади. Унинг ўзига хослиги шундаки, рўйхатга олиш муддати бир кунлик бўлиб, ҳақиқатда мавжуд аҳоли ҳисобга олинган. Мазкур рўйхатга олиш тажрибасидан кейинчалик, Европанинг кўплаб давлатлари фойдаланган. 1870-1879 йилларда дунё бўйича атиги 48 та давлатда аҳолини рўйхатга олиш ўтказилган бўлса, ХХ аср охирига келиб, деярли барча давлатлар ўз аҳолисини рўйхатга олишга киришди. Бугунги кунда БМТ дунё мамлакатларини ҳар 10 йилда камида бир маротаба ўз аҳолисини рўйхатга олишга даъват этади. Шу важдан, аксарият мамлакатларда аҳолини рўйхатга олиш тадбири ҳар 10 йилда бир маротаба ўтказилади.\n2015 йилда БМТнинг “2020 йилда аҳоли ва уй-жой фондини рўйхатга олиш борасидаги принциплар ва тавсиялар” резолюсияси қабул қилиниб, 2020 йил раундига старт берилган эди. Бу раунд 2015 йилдан 2025 йилгача бўлган даврни ўз ичига олади. Ўзбекистон ҳам ўз аҳолисини рўйхатга олиш тадбирини ўтказишни режалаштирган давлатлар қаторидан жой олди ва дунё халқлари бўйича 228 чи бўлиб БМТ томонидан рўйхатга олинди. Бироқ коронавирус пандемиясининг дунё бўйлаб кенг тарқалиши кўплаб ҳолатлар сингари аҳолини рўйхатга олишни ташкил этиш ва ўтказиш жараёнларига ҳам ўзининг салбий таъсирини кўрсатди. Аксарият мамлакатларда бу тадбирларнинг муддати ўзгартирилди. Юртимизда ҳам 2022 йилда ўтказилиши режалаштирилган аҳолини рўйхатга олиш тадбири 2023 йилнинг 1-25 ноябрь кунларига кўчирилди. Бу Вазирлар Маҳкамасининг 2020 йил 11 ноябрдаги “Ўзбекистон Республикасида 2023 йилда аҳолини рўйхатга олишга тайёргарлик кўриш ва уни ўтказиш чора-тадбирлари тўғрисида”ги қарори билан мустаҳкамланди. Шунингдек, мазкур қарор билан 2021 йилнинг 1-25 ноябрь кунлари Андижон вилоятининг Хўжаобод тумани, Тошкент вилоятининг Юқори Чирчиқ тумани, Хоразм вилоятининг Хива шаҳри ҳамада Тошкент шрининг Ёшинобу Тумандар аҳолини сйнод Тари қасида рўйхатга олиш тадбирини ўтказиш биолиганд.\nКиритилган вақти: 23/07/2021 14:21; Кўрилганлиги: 105\nМатериал манзили: http://ishtixonmtb.uz/news/aholini-royxatga-olish-nega-10-yilda-bir-marta\nЧоп этилган вақт: 22/09/2021 21:39


Тошкентда “Президент арчаси” тантаналари бошланди » Ўзбекистон янгиликлари – Zamin.uz\nТошкентдаги “Туркистон” санъат саройида 29 декабрь куни “Президент арчаси” тантаналари бошланди. ЎзА хабарига кўра, байрамга шаҳардаги Меҳрибонлик уйлари тарбияланувчилари, кам таъминланган, серфарзанд оилаларнинг ўғил-қизлари таклиф этилди.\n“Арча атрофига жам бўлган болаларга турли эртак ва мультфильмлар қаҳрамонлари ҳамроҳ бўлиб, биргаликда Қорбобо ва Қорқизни даврага чорлайди. Қорбобою Қорқиз, айиқчаю тулкича, Зумрад ва Қиммат, Насриддин Афанди каби севимли қаҳрамонлар билан байрам янада завққа тўлади”, – дейилади ЎзА хабарида.\nЭстрада ижрочилари ва цирк усталари иштирокидаги мусиқий дастур, ранг-баранг рақслар, болаларнинг зеҳнини чархловчи турли ўйинлар, тез айтишлару топишмоқлар байрамга янада жўшқинлик бағишлайди. Топқир, зеҳнли ва зийрак ўғил-қизларга Қорбобо ўйинчоқлар, китоблар, ширинликлар совға қилади.\nАрча атрофидаги томошалардан сўнг болалар залга таклиф этилди. Улар учун «Томоша» болалар студияси томонидан тайёрланган «Мўъжизалар китоби» театрлаштирилган дастури намойиш этилди. Шундан сўнг, болаларга Ўзбекистон Президентининг Янги йил совғалари топширилди.\nЎзАнинг қайд этишича, бундай тадбирлар Қорақалпоғистон Республикаси ва барча вилоятларда бўлиб ўтмоқда.\n17:03 Ўзбекистонда 3D ўлчамли китоблар чоп этила бошланди\n13:15 Ўзбекистон бош арчасининг чироқлари ёқилди\n11:11 Президент совғалари ҳудудларга жўнатилди


Венесуэла парламенти Гуайдога хорижда қолишга рухсат берган 25-10-2021, 10:52 | Zamin.uz\n10:20 / 28.02.2019\nВенесуэла парламенти мухолифат етакчиси Хуан Гуайдонинг 5 кун давомида хорижда қолишга рухсат бериши илтимосини маъқуллади. Гуайдонинг парламентга мактуби ва қабул қилинган қарорни парламент йиғилишида котиб ўқиб берди.\nМактубда Гуайдо унга мамлакат ташқарисида 23 февралдан бошлаб 5 кун қолишни сўрайди. Бироқ мактубдан Гуайдо 5 кундан кейин Венесуэлага қандай йўл билан қайтиши аниқ эмас. Гуайдо сўраган 5 кунлик муҳлат 28 февралда тугайди.\nАввалроқ Гуайдо жорий ҳафтада Бразилияга ташриф буюрмоқчилиги маълум қилинди. Nacional нашрининг маълум қилишича, сиёсатчининг Бразилия президенти Жаир Болсонару билан учрашуви режалаштирилган.\nГуайдо Венесуэлани тарк этиши тақиқланганига қарамай 22 февралда Колумбиянинг чегарадаги Кукута шаҳрига келган. 25 февралда Лима гуруҳи йиғилишида иштирок этгандан кейин жорий ҳафтада Венесуэлага қайтишини маълум қилган.\nЯнгиликлар » Дунё » Венесуэла парламенти Гуайдога хорижда қолишга рухсат берган


Навоийда махсус-тактик ўқув машқи\n31 Окт 2019 3633\nНавоий халқаро аэропортида махсус-тактик ўқув машқлари ўтказилди.\nСценарий бўйича: Фавқулодда вазиятлар бошқармасига аэропортдан ташқарида самолёт ҳалокатга учрагани ҳақидаги хабар келиб тушди. Қутқарувчилар гуруҳи самолёт ҳалокатига учраган жойни қидира бошладилар. Уни топгач, ФВВ ходимлари зудлик билан авария-қутқарув ишларини бошлаб юбордилар.\nТашкилотчилар ўқув машқи иложи борича ҳақиқатга яқин шароитларда ўтказилиши учун керак бўлган ҳамма нарсани қилдилар. Махсус-тактик ўқув машқида қутқарувчиларидан ташқари яна бир нечта махсус тузилмалар вакиллари ҳам иштирок этишди.


Мянмада жанг кетмоқда | IDROK.UZ\nМянма хукумат қўшинлари ва маҳаллий қуролли исёнчилар ўртасида Бангладеш билан чегарадош Аракан вилоятида тўқнашувлар юз бермоқда.\nБу ҳақда Синхуа агентлиги хабар бермоқда. Маълумотларга кўра, жанг хукумат ва исёнчилар ўртасида Янгонда музокаралар бўлиб ўтиши арафасида бошланган. Якшанба куни исёнчилар хукумат қўшинларини Янгонни ташлаб чиқишлари учун, уларга қарашли лагерни ўққа тутган. Бир аскар ва армия зобити асирга олинган.\nАракандаги ҳарбий тузилма ўз фаолиятини кокан миллатига мансуб аҳоли вакиллари асосида шакллантирган бўлиб, улар хукуматга қарши Хитой билан чегарадош бўлган Кокан автоном вилоятига эгалик қилиш мақсадида курашмоқда.\nСинхуанинг хабарига кўра, армия Кокан автоном вилояти устидан тўлиқ назорат ўрнатган.


hidoyat.uz – “Мовароуннаҳр” нашриётининг сайти - ҚАДР – ҚИММАТИМ, ТАЯНЧИМ ВА ИФТИХОРИМСАН, МУСТАҚИЛ ЎЗБЕКИСТОН!\nҚАДР – ҚИММАТИМ, ТАЯНЧИМ ВА ИФТИХОРИМСАН, МУСТАҚИЛ ЎЗБЕКИСТОН!\n2013 йил 5 август\nМамлакатимиз раҳбарининг “Ўзбекистон Республикаси давлат мустақиллигининг йигирма икки йиллик байрамига тайёргарлик кўриш ва уни ўтказиш тўғрисида”ги Қарори қалбларимизга, ҳаётимизга улуғ байрам нафасини олиб кирди.\nҲадемай юртимизда энг улуғ, энг азиз байрам – мамлакатимиз Истиқлолининг йигирма икки йиллик тўйи кенг нишонланади. Ушбу қутлуғ санага тайёргарлик ишлари аллақачон бошлаб юборилган. Тантаналар мамлакатимизнинг ҳар бир гўшасида “Қадр-қимматим, таянчим ва ифтихоримсан, мустақил Ўзбекистон!” шиори остида ўтказилишида чуқур маъно бор. Қарорда алоҳида таъкидланганидек, мустақиллик – бу аввало ҳуқуқ демакдир. Мустақиллик орқалигина шахс ўз қадр-қиммати, ор-номуси, ғурурини англаши мумкин. Истиқлол туфайли биз ана шундай саодатга эришдик. Ўтган даврда не-не қийинчилик, синовларга дуч келдик, бироқ мустаҳкам ирода, қатъият ва матонат, Истиқлол ғояларига садоқат туфайли жаҳон майдонида халқимиз, мамлакатимиз муносиб ҳурмат ва эътибор қозонди, бунга бутун дунё гувоҳ. Негаки, Истиқлолга осонликча эришилгани йўқ. Юрт мустақиллиги сабаб бой тарихимиз, бебаҳо меросимиз, дину диёнатимиз, кўҳна урф-одат ва анъаналаримиз қайта тикланди, Истиқлол даври Ватанимиз учун чинакам маънавий тикланиш ва юксалиш даври бўлди. Шу ўринда юртимизда яшаётган барча фуқароларнинг миллати, тили, динидан қатъи назар, ҳуқуқ ва эркинликларини таъминлашнинг асосий омили Истиқлол эканини алоҳида таъкидлаш ўринли. Мамлакатимизда шу чоққача диний ёки ирқий камситишга оид бирорта ҳолат рўй бермагани мамнуниятимизга яна бир сабаб бўлмайдими?! Бу, бир томондан, мустақиллик ҳуқуқ эканининг амалдаги ифодаси бўлса, иккинчи томондан, ўша ҳуқуқ юклаган улкан масъулиятни теран англашнинг чиройли оқибатидир.\nОсмони мусаффо, фуқароси фаровон, тўрт фасли файзли юртимизга байрамлар муносибдир.\nЯратган Истиқлолимизни боқий айласин.\n834 марта ўқилган.


Ҳар бир уй аҳлига ҳар йили бир қурбонлик ва атийра лозимдир (иккинчи қисм)\n11:03 / 01.08.2020 1173 pdf Ўқиш режими + -\nЖавоб: Қурбонлик вожиб бўлишида охирги кун эътиборга олинади. Агар қурбонлик қилиш куни чиқиб кетмасидан аввал фақир бойга, мусофир муқимга, кофир мусулмонга айланса(нисоб эгаси бўлиш шарти билан) зиммаларига қурбонлик қилиш вожиб бўлади.\nЖавоб: қурбонлик сотиб олса-ю бирор бир сабаб билан қурбонлик кунларида уни сўя олмаса тирик ҳолида садақа қилади .Агар билмай уни қурбонлик кунлари ўтганидан кейин билмай уни сўйиб қўйса гўштини фақирларга тарқатиб юборади. Гўштидан ўзи ҳам оиласи ҳам емайди. Агар қурбонлик ҳайвони йўқолиб қолган бўлса ва ўрнига қурбонлик қила олмаган бўлса бой одам уни қийматини садақа қилиши вожиб бўлади.\nМасала: Вожиб бўлган қурбонликни ўзгалар томонидан қилиш учун уларнинг ижозати зарур. Акс ҳолда уларнинг қурбонликлари адо бўлмайди. Агар ака-укалар йўқлигида бири бошқаси томонидан қурбонлик қилиб қўйиш одати бўлса, ижозат беришидан олдин қурбонлик қилиши жоиз бўлади. Ўзгалар томонидан нафл қурбонлик қилинаётган пайтда уларнинг ижозатини сўраш шарт эмас. Тирикларга ва ўликалар номидан нафл қурбонликлар қилиш жоиз. Уларнинг ижозатлари шарт эмас. Чунки, қурбонликнинг эгаси ҳайвоннинг эгаси бўлиб, у бошқаларга савобини бағишламоқда(78).\n08:00 / 02.08.2020 706\n14:30 / 01.08.2020 2783\nАср алломалари: Муҳаммад Саъид ибн Рамазон Бутий\nДоктор, шайх, аллома, ҳаким, мураббий, муаллим... Бу таърифларнинг ҳаммасини умумлаштириб, Муҳаммад Саъид ибн Мулла Рамазон Бутий раҳматуллоҳи алайҳга бериш мумкин. давоми...\n3760 19:30 / 28.01.2020\nАндалус вазирининг ўғли ҳикоя қилади .Даҳлизда ўтирган эдим. Бир китоб кўчирувчига Абулфараж Исфаҳонийнинг .Ағоний, китобини кўчиришни буюргандим. У давоми...\n2305 07:10 / 09.08.2019\nИлм таҳсилида қийинчиликнинг келиши табиий ҳол. Ана шу қийинчиликларни енгиб олганларгина муродга етадилар. Илм остонасида рўбару келган биринчи қийинчиликка давоми...\n1006 11:07 / 18.08.2020\n1279 20:10 / 25.05.2019


Тег: ёнғин Migrant\nКолпино шаҳрида юз берган ёнғин оқибатида ҳалок бўлган 7 нафар Ўзбекистон фуқаросининг жасадлари 17 июль куни Урганч шаҳрига олиб келинди. Бу ҳақда Ўзбекистон Ташқи ишлар вазирлиги матбуот хизмати Ўзбекистоннинг Москвадаги элчихонаси берган маълумотга таяниб хабар қилди. Жасадлар Санкт-Петербург ҳокимияти идоралари ҳамда «Ўзбекистон ҳаво йўллари» Миллий авиакомпанияси кўмагида Ўзбекистонга олиб... 18/07/2017 Санжар Саид Ўзбекистон хабарлари.\nСанкт-Петербург таркибига кирувчи Колпино шаҳридаги омборда 13 июль куни юз берган ёнғин оқибатида ҳалок бўлган етти ўзбекистонликнинг жасадларини Ўзбекистонга олиб келишга тайёргарлик кўрилмоқда. Бу ҳақда Ўзбекистон Ташқи ишлар вазирлиги матбуот хизмати хабар бермоқда. Хабар беришларича, 13 июлдан бери Колпинода бўлиб турган Ўзбекистон элчихонаси ходимлари 15 июль куни Санкт-Петербург шаҳри тергов... 15/07/2017 Санжар Саид Ўзбекистон хабарлари.\nСанкт-Петербургнинг Колпина туманида йўлак плиталари ишлаб чиқарувчи бинода рўй берган ёнғин оқибатида етти киши ҳалок бўлди, деб хабар қилди РИА Новости ҳудуд шошилинч хизматларидаги ахборот манбасига таянган ҳолда. “Ёнғин чиққан ангар конструкцияларини ажратиб олишда етти нафар ҳалок бўлган киши жасади аниқланди”, — деди агентлик суҳбатдоши. Манбанинг дастлабки маълумотларига... 13/07/2017 Санжар Саид Хабарлар.


«Солиқ ва божхона хабарлари» газетасининг 2013 йил 17 декабрь 50-сони - Gazeta.Norma.uz\n«Солиқ ва божхона хабарлари», №50, 2013й. 17 декабрь\nТоварлар чиқишига рухсат берилганидан кейинги божхона назорати товарлар чиқишига рухсат берилган пайтдан эътиборан уч йил мобайнида, божхона тўловларини қўшиб ҳисоблаш эса, товарлар чиқишига рухсат берилган пайтдан эътиборан бир йил мобайнида амалга оширилиши киритилган муҳим ўзгартишлардир.\nБозор муносабатлари изчил ривожланиб бораётган бир шароитда бухгалтерия ҳисоби объектларида, солиқ солиш тизимида мунтазам равишда ўзгаришлар содир бўлмоқда, таҳлилий ва тезкор ахборотларга бўлган талаб-эҳтиёж ортиб бормоқда. Буларнинг ҳаммаси ҳисоб иши ходимларидан билимларни муттасил янгилаб боришни талаб этмоқда.\n«Иш ўринлари ва мутахассис кадрлар маълумотларини жойлаштириш ва қидириш онлайн тизими» (www.labor.uz)нинг асосий вазифаси – иш қидираётган фуқаролар ва бўш иш ўринлари мавжуд бўлган иш берувчилар ўртасида алоқани йўлга қўйишдан иборат.\nМолиявий муаммолар сабабли МЧЖда директор ва бухгалтер олдида 2011–2012 йиллар учун иш ҳақи бўйича қарз вужудга келди. Директор ушбу қарзни узишларидан бош тортишга рози бўлди. Аввалги бухгалтер Ўзбекистондан ташқаридаги доимий яшаш жойига кўчиб кетган, у билан боғлана олмаяпмиз. Иш ҳақига доир қарзнинг узилишини қандай қилиб ҳужжат билан расмийлаштиришимиз мумкин? Бунда қандай бухгалтерия проводкаларини амалга ошириш керак? ЖШДС бўйича ҳисобот қандай кўринишда бўлади?\nАгар апрелгача ходим даромадга эга бўлмаган бўлса, ҳисоб-китоб услубиятига кўра ЖШДСни қўшимча тўлаши керак бўладими?\nДиректорнинг фикрига қарши чиқдим. У йил бошидаги ЭКИҲдан келиб чиқиш керак деб ҳисоблайди. Мен эса йил охирида имтиёзли суммани охирги ЭКИҲ бўйича қайта ҳисоблаш мумкин деган фикрдаман.\nИпотека кредити бўйича дастлабки бадални тўлаш учун ташкилот ўз ходимига қарз берган бўлса, иш ҳақининг иш берувчи тақдим этган қарзни узишга йўналтирилган қисмига солиқ солинадими? Қарз шартномаси муддатидан олдин бекор қилинганда солиқлар қандай ҳисобланади?\nКорхонамизга дизайнер-модельер лавозимига Туркия фуқароси таклиф этилди. 27.03.2013 йилда ташкилотимиз ДСИга унинг 2012 йилдаги жами йиллик даромади тўғрисида декларация тақдим этди. Бироқ 17.06.2013 йилда ДСИдан ходимимиз номига унга корхонамиз томонидан даромад солиғи нотўғри ҳисоблаб чиқарилганлиги тўғрисида хат келиб тушди.\nТошкент шаҳрида ишга жойлашган (ўз ҳаётида илк марта) Россия Федерацияси фуқароси ШЖБПҲга ҳақлими? Иш берувчи ижтимоий суғуртанинг 25%ини қаерга юборади: РФгами ёки ЎзР бюджетигами?\nСудлар ишларни кўришда тадбиркорлар манфаатларини таъминлаш, тадбиркорлик фаолияти эркинлигининг кафолатларини бузишда айбдор бўлган шахсларга нисбатан жазо қўллашда эътибор қаратиши лозим бўлган жиҳатлар янги қарор лойиҳасида ўз ифодасини топган.\nСуд буйруғи – кредиторнинг пул суммасини ундириш ёки ундирувни қарздорнинг мол-мулкига қаратиш ҳақидаги ёхуд қарздордан низосиз талаблар бўйича мол-мулкни талаб қилиб олиш тўғрисидаги аризаси бўйича судья чиқарган ҳужжат бўлиб, ижро ҳужжати кучига эга.\nБиз харидорга товар сотдик. Бир неча ойдан кейин у товарни қайтариб беришга қарор қилди. Корхона бухгалтерияси қўшимча ҳисобварақ-фактурани расмийлаштирди. Энди харидор биздан қайтарилган товарни олишга ишончнома талаб қиляпти. Қайси қонун ҳужжати асосида харидор ишончнома талаб қиляпти?\nЎзбекистон резиденти бўлган МЧЖ балансида чет эл валютаси (АҚШ доллари) бор. У улгуржи савдога доир лицензияга эга. Импорт контрактлари бўйича республикага товар олиб келадиган хорижий корхона (МЧЖ) конвертация олиш ва хорижий етказиб берувчилар билан ҳисоблашиш имконига эга эмас. Резидент МЧЖ чет эл валютасида МЧЖ ХКдан товарни харид қилишга шартнома тузиш ва товарга АҚШ доллари билан ҳақ тўлаш ҳуқуқига эгами?\nРақобат кучайган ҳозирги даврда келгусида экспорт қилиш мақсадида Ўзбекистон ҳудудида қайта ишлаш ва ишлаб чиқаришга инвестицияларни жалб этиш учун янада мослашувчан ва қулай шароитлар яратилиши тақозо этилади.\nАгар гаражлар бузилган, уларнинг ўрнида тўхташ жойини қуриш режалаштирилмаган бўлса, гаражнинг собиқ эгаси шу туманда жойлашган бошқа тўхташ жойида жой олиши мумкинми? У қандай шартлар билан берилади?\nҲар қандай текширув натижасида қисқа муддатли текширув далолатномаси (бундан кейин – далолатнома) тузилади. У текширув пайтида қонунбузарликлар аниқланган ёки аниқланмаганлигидан қатъи назар расмийлаштирилади. Амалиётда текширувчиларнинг ўзлари далолатномани тоза қоғозга ёзадилар ёки тегишли рақамланган бланкани тўлдирадилар.\nДунёнинг бир қатор нуфузли ва халқаро мукофотларини қўлга киритган Жанубий Корея божхона хизматининг «UNI-PASS» ахборот тизими Ўзбекистон божхоначиларига яқиндан таништирилмоқда.\n2013 йилнинг ўн ойи давомида йўл қўйилган қонун бузилиши ҳолатлари бўйича прокуратура органлари томонидан 4 323 та прокурор назорати ҳужжатлари қўлланилди, шундан 4 011 нафар мансабдор шахс интизомий ёки маъмурий жавобгарликка тортилди, қўпол қонун бузилиши ҳолатлари бўйича эса 44 та жиноят ишлари қўзғатилди.\nЎзбекистон Республикаси Вазирлар Маҳкамасининг қарори, Идоравий меъёрий-ҳуқуқий ҳужжатлар


May 9, 2017 – World24\nСохта cўфилардан эҳтиёт бўлинг!\tAbdulmajid (93)2557777May 18, 2017 Leave a Comment on Сохта cўфилардан эҳтиёт бўлинг!\tПағамбаримиз алайҳиссалом Аллоҳ таолодан уч хил илм ўрганганлар. Биринчиси, ўзлари билан Аллоҳ таоло орасидаги илм бўлиб, уларнинг ўзаро сиридир. Бу илм инсонлар идрокидан устун бўлгани учун инсонларга ошкор бўлмаган. Иккинчи […]\nAxborot asrining puch g’oyalari\tAbdulmajid (93)2557777May 18, 2017 Leave a Comment on Axborot asrining puch g’oyalari\tTez o‘zgarib borayotgan shiddatli zamonda – axborot asrida befarq va beparvo bo‘lmasdan, aksincha, yon-atrofimizda sodir bo‘layotgan voqea-hodisalarga daxldorlik bilan yashash, jahonning turli hududlarida qayta bosh ko‘tarayotgan fashizm, millatchilik, shovinizm kabi […]\nИнсоний қиёфасини йўқотганлар\tAbdulmajid (93)2557777May 18, 2017 Leave a Comment on Инсоний қиёфасини йўқотганлар\tТеррорчи ғаламисларнинг ғоялари унга эргашган ёшлар орқали ҳудди вирус сингари тарқамоқда. Бу эса катта йўқотишлар ва оғир вазиятларга олиб боради. Масалан, Ироқ ва Сурия ҳудудидаги уруш кенг миқёсдаги талофатларга, барқарорликнинг […]


Сиз уйландингиз — Dilkashradio.com\nБир куни мен футбол ўйинини томоша қилдим. Мезбон команда ютаётган эди. Ўйин тугашига 15 секунд қолган мехмон команда ютиши учун эса мўъжиза бўлиши керак эди. Аммо томошабинлар хам мехмон командага қарши эди. ЎЙин тугаётган, томошабинлар хам стадионни тарк этаётган вақт бирданига мехмон команда ажойиб ўйин кўрсатди. Ўйиннинг охирги секундларида улар ютишди. БУндай ўйинга спорт шархловчилари хам хайрон қолишди. Сизнинг турмушингиз хам худди шундай футбол ўйинига ўхшайди. Сиз хотинингиз билан бир командасиз, у эса душманингиз ғалабани нишонлаётган пайтида хам холатни ўзгартиришга қодир бўлган имонга эга бўлишингизни хохлайди. У сизда хисобни тенглаштирадиган ва ғалабани душманнинг қўлидан олиб қўядиган қўшимча усулларингиз борлигига ишонч хосил қилиши керак. У сизнинг Худога ишонишингизни ва Унга умид қилишингизни хохлайди. Агар хотинингиз ибодат қилаётганингизни билса, ибодатларингиз ижобат бўлишига ишонади. Сўровномаларга кўра 85 фоиз аёллар уларнинг ибодат қиладиган эрлари оиланинг хақиқий боши бўлишини Худо хохлаган одам бўлишини исташган.\nЭркаклар эса айнан мана шу хақида ибодат қилишни бошлашлари керак. Ибодатларингизда тўсиқлар бўлмасин. Ибодатда энг ажойиб нарса бу юрагингизни Худовандга очишдир. Юрагингиздагини Худованддан бекита олмайсиз. Сиз Худовандга юрагингизни очар экансиз, нотўғри харакатларингиз, худбинларча қилинган ибодатлар, гунохли фикр-хаёлларнинг хаммаси Худонинг олдида тан олиниши керак. Биз Худога чин дилдан ибодат қилар эканмиз, бу ибодат бизнинг юрагимизнинг тубидагиларни хам юзага чиқаради. БУ хар доим хам ёқимли бўлмайди. Баъзида бизни камситади. Агар биз кимгадир кечирим беришни истамасак, худбинларча иш қилган бўлсак, мағрурлик қилган бўлсак, кимгадир нисбатан жахл ва нафрат бўлса, ўз хотинимиздан узоқлашсак, унда бизнинг ибодатларимиз жавобсиз қолади. Биз ибодат қилганимизда юракларимиз тоза бўлиши керак. Шох Довуд Забур китобида шундай ёзган эди: «Дилимда терслик бўлсайди гар, Раббим мени тингламас эди”. Агар биз нопок юрак билан ибодат қилсак, ибодатимизнинг кучини ўзимиз камайтирган бўламиз. Бизнинг ибодатларимизга жавоб олишимиз юрагимизнинг холатига боғлиқ.\nШунинг учун хам ибодат қилаётганимизда биринчи ўринда Худованд биздан чин дилдан юрагимиздагиларга иқрор бўлишимизни хохлайди. Биз ўзимизнинг мукаммал эмаслигимизни тан олишимиз ва бизни хар қандай нопокликлардан халос қилишини сўрашимиз лозим. Худованд биз билан Унинг орасида хеч қандай тўсиқ қолмаслигини хохлайди. Муқаддас Каломда: «Шунга ўхшаб, сиз эрлар хам хотинларингиз заиф жинсдан эканлигини хисобга олиб, улар билан оқилона муносабатда бўлинглар. Улар хам абадий хаёт иноятидан бахраманд бўлгани учун, уларни хурматга сазовор хисобланг ва ибодатларингизга халал берманглар.” Хотинингизга оқилона муносабатда бўлиш бу унинг мухаббатга ва химояга мухтож эканини тушунишингиздир. Сизлар Худо иноятининг ворислари эканлигингизни хисобга олган холда, унинг фикрларини хурмат қилишингиз ва хатти харакатларингизда унга олийжаноблик кўрсатишингиз лозим.\nХотинингизга хурмат кўрсатишнинг энг яхши йўли – унинг учун чин дилдан ибодат қилишдир. Худодан юрагингизнинг тубини кўрсатишини сўранг. Балки сизнинг турмушингиз ажойиб ва хатто бахтлидирсиз, аммо барибир сиз хотинингизга Худо хохлаганидай муносабатда эмассиз. У сизга очиб берган хар қандай гунохларни Худованднинг олдида тан олинг. Биздаги гунохларни ва нопокликларни Худованднинг олдида тан олсак, уларга қарши курашиш учун Худодан куч ва ёрдам оламиз. Ибодат қиладиган эр учун энг қийини бу хотини учун ибодатга вақт сарфлаш эмас, Худонинг олдида юрагини очишдир. Шунинг учун хам Хотин учун ибодат қилишдан олдин киши ўзи учун ибодат қилиши керак.\nФақат эркаклар учун 30


28 июнь куни республика нодавлат ташкилоти Экомактаб ҳамда Ўзбекистон Республикаси сув хўжалиги вазирлиги қўшма ҳамкорлигида Европа Иттифоқининг “Ўзбекистоннинг қишлоқ жойларида сув ресурсларини барқарор бошқариш” дастури доирасида ўсмир-ёшлар учун экспедиция ташкил этилди. Экотур давомида экспедиция аъзолари Чотқол тоғ тизмалари бўйлаб булоқлар, жилғалардан ҳосил бўлган дарё сувларини таҳлил қилдилар. Шунингдек, мутаҳассислар ёшларга сувни тежаш мақсадида қишлоқ хўжалигида қўлланилиши мумкин бўлган усуллари: томчилаб суғориш, гидрогель технологияси, гидропоника каби усуллар ҳақида гапириб бердилар. Саёҳат давомида Бўстонлиқ тумани ҳудудида томчилаб суғориш усули билан картошка етиштираётган фермер хўжалиги мисол тариқасида намойиш этилди. Мазкур технологияларнинг қўлланилиши нафақат сувнинг меъёрида ишлатилишини назорат қилиш, балки ернинг шўрланиш даражасини пасайтириш мумкин. - Яна 15 йиллардан кейин сув танқислиги вужудга келиши ҳақида биз экологлар бонг уришимиз керак. Чунки бу ҳолат кўпроқ биз одамларнинг атроф-муҳитга бўлган эътиборсизлигимиз оқибатида келиб чиқиши тайин. бундан 20-30 йиллар аввал Чотқол тоғ чўққилари доимий қор билан қопланган эди, - дейди экомактаб директори,экспедиция ташкилотчиларидан бири Наталья Шивалдова. - Ўзимнингболалигим шу ҳудудларда ўтган, ғазалкентликман. Бу баланд чўққилар эса ҳатто Тошкентдан ҳам кўриниб туради. Хозир кўриб турганингиздек чўққиларда қор эриб битган. Бундай ҳолат яқин йигирма йилларданбери кузатилмоқда. Дарё сувлари эса кўпроқ чўққилардаги қор эриши натижасида кўпаяди. Бу йил баҳор серёғин бўлди, лекин ёмғир томчилари ерга тез сингиб кетади. - Кундалик турмушимизда сувни ҳаддан зиёд кўп исроф қилишимизни биласизми? Масалан, биз аёл-қизлар ошхонада сув жўмрагини кучли босим остида очиб қўйиб идишларни ювишимизни бир тасаввур қилинг. Бунинг оқибатида битта пиёлани тозалаб ювиш учун камида уч пиёла сувни сарф қилиб юборамиз (синаб кўрилди – М.С.). Кир ювиш, овқат пишириш, уй тозалаш ишларида сувнинг қанчалик зарурлигини айтмасам ҳам бўлаверади. Кундалик юмушимизда қанча сувни исроф қилишимизни бир тасаввур қилиб кўринг. Бу ишларда қандай қилиб сувни тежаш мумкин, дейишингиз табиий. Бунга озгина фаросатнинг ўзи кифоя. Масалан, кир ювишда техникадан фойдаланамиз. Бунда сувдан ташқари электр токи ҳам ортиқча сарф бўлади. Кир чайишда қўл меҳнатидан фойдаланиш ҳам сувнинг тежамкор ишлатилишини таъминлайди. Умуман олганда, ёзнинг иссиқ кунларида оз-оздан қўлда кир ювиб, чайиш, офтобда бир пасда қуритиш мумкин. Пол латта, чанг латта каби дастёрлар ҳам электр ва сув тежамкорлигига хизмат қилувчи воситалардир. Фақат уларни юваётганда алоҳида челакдаги сувга ювиш жўмракдан оқаётган сув босими остида ювгандан афзал, - дейди Ўзбекистон давлат жаҳон тиллари университети халқаро журналистика факультети ўқитувчиси Наргиза Дўсимбетова.\nДарҳақиқат, кундалик эхтиёжимиз учун мева ва сабзавотларни ювишда томчилаб сув пурковчи мослама (ошхона души) сувни тежашга ёрдам беради. Тиш ювганда, эркаклар соқол олганда сувни бирор идишга олиб фойдаланиш кран оқава сувидан фойдаланишга қараганда сезиларли даражада сув тежайди. Ховли сатҳини супуриб-сидиришда ҳам кўлоблатиб сув сепишни яхши кўрамиз биз аёллар. Тозалик яхши, аммо ичимлик сувини тежаб ишлатиш мақсадга мувофиқ эмасми?! Бу ишларда яқин атрофда ариқ сувидан фойдаланиш мумкин. Ариқ суви бўлмаса чанг ховурини қайтариш учун челаклаб сувни кафтда сепиш мақсадга мувофиқ. Чой қайнатганда, овқат пиширганда ҳам сувдан фойдаланиш назоратини унутмаслик керак. - Яқин ўтмишимизда обдаста, жўмрак каби мосламаларда юз ва қўл ювиларди, - дейди 69 ёшли онахон Руқия Мухторова. - Бошқа вилоятларда билмадим қандай, лекин бизнинг пойтахт шароитимизда аҳолининг кўпқаватли уйларга ёппасига кўчирилиши оқибатида кундалик турмушимизда бундай мосламаларга ўрин қолмади. Лекин айнан шу обдаста ва жўмрак (ташқи кўринишидан самоварга ўхшаш бўлиб, жўмраги кўтарилса сув оқади, одатда 2-3 литр хажмда бўларди – М.С.) сувнинг тежамкор ишлатилиши бўйича “катта назоратчилар” эди. Уларни яна кундалик турмушимизга қайтишини вақт тақозо этмоқда. Яқинда Чорсу ҳунармандлар растасини айланиб юриб обдаста ва унга ўхшаш узун бўйли, жўмрак, тутқичли кўзани кўриб қувондим. Яна обдастанинг доимий ҳамроҳи бўлмиш чиловчин (номини нотўғри ёзган бўлсам узр), тунука лаганга ўхшаш, аммо ўрта қисми чуқурроқ бўлган сув мосламасини ҳунармандлар ясаб, растага қўйганлар. Аммо “жўмрак”ниучратмадим. Кекса онахон айтганларидек, бу мосламалар кундалик турмушимизга қайтса айни муддао бўларди. Умуман олганда, кундалик турмушимизда сувни тежаш учун махсус билимга эга бўлиш шарт эмас, бор йўғи фаросат ва истак бўлиши кифоя. Энди экспедиция мавзусига қайтсак. Саёҳатимиз Қирғизистон билан чегарадош бўлган тоғ этаклари, тоғ булоқларидан жилғаланиб оқиб келиб Чотқол дарёсига қўшилувчи сув томирларини ўрганишдан бошланди. Маълумки, машҳур Чорвоқ сув омборига учта сув томир – Чотқол, Пскем ва Кўксув дарёларидан катта оқимда сув қуйилади. Тошкент шаҳри ва вилоятининг асосий сув томири ҳисобланган Чирчиқ дарёси Чорвоқ сув омборидан қуйилиб, ўз оқими бўйлаб яна икки дарёни – Угам ва Оқсоқотасой дарё сувларини бағрига олади. Чирчиқ дарёси минглаб гектар ерларни суғориш билан бирга бир неча саноат шаҳарлари орқали оқиб ўтиб, электростанциялар турбиналарини айлантиради, шаҳар ва қишлоқларга мўътадил ҳаво таратиб, ҳудудларга водиймонанд ҳаёт ато этади. Шунинг учун ҳам қадимда бу дарёни “заҳматкаш дарё” деб атаганлар. Чорвоқдан пастроқда яна иккита кичикроқ сув омборлари бор. Булар – Хожикент ва Ғазалкент сув омборларидир. Мутахассисларнинг фикрича, яна ўн беш-йигирма йиллардан кейин водиймонанд диёрамизда сув танқислиги хавфи юзага келиши мумкин.\nБунинг икки сабаби бор. Бу Оролбўйи ҳудудларида кескин иқлим ўзгариши оқибатлари ва биз – одамларнинг сувга бўлган эътиборсизлигимиздир. Агар биз сувни қадрламасак, унга бўлган муносабатимизни ўзгартирмасак кўм-кўк водий чўлу биёбонга айланади. Қишлоқ хўжалигида, саноат ишлаб чиқаришида, кундалик турмушимизда сувнинг ўрни беқиёс эканлигини унутамиз баъзида. Унинг қадрини озгина вақт сувсиз қолганимиздагина тушунамиз, афсус. Ваҳоланки, она табиат мана шу сув орқали биз одамларга чексиз муҳаббати ва меҳрини бермоқда. Сув жамики мавжудотлару ўсимликлар оламига ҳаёт бахш этувчи манба. Шуни унутмаслик керакки, биз – одамлар сувга бўлган эҳтиёжимизни қондирар эканмиз мана шу зилол томчиларда яна қанчадан қанча мавжудоту ўсимликнинг ҳаққи бор. Ёшлардан иборат бўлган экспедиция саёҳати, яъни экотур келажак авлодларга она заминни пайхон қилмай етказиш бурчимиз эканлигини амалда кўрсатди. Тоғ ёнбағирларида дунё юзини кўрган булоқ сувларидан намуна олиб, Ғазалкент ва Чирчиқ саноат шаҳарлари оралаб оқиб ўтган дарё суви намунасига солиштирилди. Фарқ жуда катта! Экотур аъзолари булоқ сувининг тиниқ ва шаффофлиги, дарё сувининг хира ва лойқалигига гувоҳ бўлишди. Шунингдек, сув ёқалаб давом этган саёҳатимизда сув омборлари, дарё бўйларида ёзнинг иссиқ ҳавосидан қочиб дам олиш учун келган одамларнинг чўмилаётгани, автомашиналарини юваётганларини, атрофга ўзларидан турли чиқиндилар қолдириб кетаётганларининг гувоҳи бўлдик. Бундан хулоса қилиш мумкинки, дарё сувларини йирик завод, фабрикалар, ишлаб чиқариш корхоналарининг қувурларидан оқаётган чиқинди сувининг ифлослантириш даражасидан алоҳида одамларнинг сувга келтираётган зарари кам эмас.


Chop etish uchun > Каттакўрпадаги оқсоқолталашлик ёхуд сайлов жараёнидан кимлар норози?\nГлавная > Долзарб мавзу / Siyosat > Каттакўрпадаги оқсоқолталашлик ёхуд сайлов жараёнидан кимлар норози?\nКаттакўрпадаги оқсоқолталашлик ёхуд сайлов жараёнидан кимлар норози?\n8-06-2019, 12:03. Разместил: admin\nЯқинда ижтимоий тармоқларда тумандаги Каттакўрпа маҳалла фуқаролар йиғинида маҳалла раиси (оқсоқоли) учун бўлиб ўтган сайловда қўпол қоидабузарликларга йўл қўйилгани, дастлаб маҳалла фуқаролар йиғини раиси (оқсоқоли) сайловини ўтказишга кўмаклашувчи комиссия томонидан иккита номзод рўйхатга олиниб, сайлов куни учта номзод овозга қўйилганлиги ҳақидаги эътирозли фикрлар кенг жамоатчилик эътиборига муҳокамага қўйилди. Хўш, маҳаллада бўлиб ўтган сайлов ҳақиқатдан ҳам ноқонуний ўтганми? Билдирилган эътирозлар ўринлими?\n"Маҳалламиздаги бўлиб ўтган сайловда қонун бузилишларига йўл қўйилди. Вакиллар сони етарли бўлмаса-да, бировнинг номидан овоз бериш ҳолатлари кузатилди. Овоз тўплашда нохолисликка йўл қўйилди. Биз ушбу сайловдан норозимиз ва қонун бузилишига йўл қўйилган деб ҳисоблаймиз", дейилган бир гуруҳ фуқаролар номидан ижтимоий тармоқда эълон қилинган мақолада. "Дастлаб сайловга икки номзод кўрсатилган эди. Сайловдаги икки номзод бўйича сайлов бюллетени ҳам чиқарилганди. Аммо сайловга бир кун қолганда учинчи номзод қўшилиб, сайлов бюллетен қайтадан чоп этилган. Учинчи номзод қаердан пайдо бўлганини ҳақида бизга тушунтириш ҳам берилмади. Сайловда айнан шу учинчи номзод сайланди ва шу номзодга овоз бериш ҳақида сайлов жараёнида маҳалладаги ишчи гуруҳ раиси А.Бобоқулов томонидан яширинча тарғибот ҳам қилинди. Овоз тўплашда шу тариқа қонун бузилишига йўл қўйилди. Вакиллар айнан учинчи қўшилган номзодга овоз бериши кераклиги ҳақида огоҳлантирилган", - дея мақолада "яширин мурожаат"чининг фикр¬ларини илгари сурилган.\nМУРОЖААТ ЗАМИРИДА НИМА МУЖАССАМ\nИжтимоий тармоқда эълон қилинган мақола таҳлилсиз бир томонлама ёзилганлиги шундан маълумки, сайловдан норози бўлаётган вакиллар ёки фуқаронинг шахси нима учундир муаллиф томонидан "сир" сақлангани қизиқ ҳолат. Маҳаллада ўтган сайловдан норози бўлаётган "бир гуруҳ фуқаролар" ни шахси нима учун очиқланмасдан қолдирилаяпти!?\nМақола эълон қилингач таҳририятимиз ходимлари бўлиб ўтган сайлов жараёни, сайловдан норози бўлаётган фуқароларнинг мақсади, бу борада маҳалла раиси (оқсоқоли) сайловини ўтказишга кўмаклашувчи комиссия аъзолари, сайловда овоз бериш ваколатига эга вакиллар ва жамоатчиликни фиклари билан қизиқди.\nМаълум бўлишича, маҳаллада бўлиб ўтган сайловдан шу маҳаллада истиқомат қилувчи, Каттакўрпа маҳалла фуқаролар йиғини раиси (оқсоқоли) лавозимига номзод сифатида рўйхатга олинган, сайловда 68 та овоз билан раисликка сайланмаган Улфат Қаюмовнинг ўғли Бегзод Қаюмов норози бўлиб, отаси Улфат Қаюмовни манфаатларидан келиб чиқиб, маҳалла аҳолисини номидан (!) шикоят қилган. Кейинчалик маҳаллада бўлиб ўтган сайловга доир шов-шувли мақола ижтимоий тармоқда эълон қилингач, ушбу масала маҳалла фаоллари, сайловни ўтказишга кўмаклашувчи туман комиссияси вакиллари томонидан муҳокамага қўйилиб, ўрганиш ўтказганларида мурожаатчи Б.Қаюмов маҳаллада ўтган сайловлар бўйича ҳеч қанақа шикоят ва эътирозлари йўқлиги тўғрисида ёзма маълумот берган.\nХўш, сайлов бўйича норози бўлиб ижтимоий тармоқ журналистларига мурожаат қилган Бегзод Қаюмовнинг мақсади нима унда? Шов-шув кўтариш орқали раисликка сайланмай қолган отаси манфаатларини ҳимоя қилиш бўлганми? Ёки раисликка сайланган Пўлат Салоҳиддинов билан шахсий адоватлари борми?\nИжтимоий тармоқдаги шов-шувлардан кейин маҳалла раислигига 109 та овоз билан сайланган Пўлат Салоҳиддинов ушбу вазифага киришишликдан бош тортиб, раисликдан озод этишни сўраб ариза билан мурожаат қилган.\nМАҲАЛЛА РАИСЛИГИ МУКОФАТ ЭМАС\nҚадимий ривоятларда халқимизнинг элбоши, тўда саркори ёки оқсоқолларининг қахрамонликлари ҳақида кўп ўқиганмиз, эшитганмиз. Улар ўз халқи, фуқаролари учун керак бўлса ширин жонларини ҳам аяшмаган. Бугун юрт устуни, дея эътироф этилаётган маҳалла оқсоқолларидан ана шундай фидоийлик ва қаҳрамонлик талаб этилади.\nКаттакўрпа маҳалла фуқаролар йиғини раислигига номзоди қўйилиб, одамларнинг ҳоҳиш истаклари асосида оқсоқолликка сайланган Пўлат Салоҳиддинов ушбу масъулиятли вазифани ўзига "мукофот" деб ўйлаган кўринади. Аввалига иштиёқ билан оқсоқоллик қилишга аҳд қилган П.Салоҳиддинов битта-иккита норози кайфиятдаги фуқароларнинг ташаббуси билан ижтимоий тармоқда кўтарилган шов-шувдан кейин халқ томонидан ишониб топширилган масъулиятли вазифани ташлаб қочмоқда! Шу ўринда айтмоқчи бўлганимиз маҳалла раислиги ҳеч кимга берилган мукофат ёки амал эмас. Халқ ишониб сайладими, ушбу вазифани сидқидилдан бажариш ҳар бир фуқаро учун бурч. Аввало, маҳаллани юкини елкага олишдан олдин ҳар хил уйдирмаю низоли ҳолатларни бартараф этишни ўйлаб кўриш керак эди. Халқимизнинг ўтмишидан маълум, иродаси бўш ва мўрт, беқарор инсонлар нафақат ўзини, атрофидаги инсонларни ҳам доимо ташвишга қўйиб келган.\nСАЙЛОВДА ҲАҚИҚАТДАН ҲАМ ҚОНУН БУЗИЛИШИ КУЗАТИЛГАНМИ?\nМасалага ойдинлик киритиш мақсадида Фуқаролар йиғини раиси (оқсоқоли) сайловини ўтказишга кўмаклашувчи туман комиссияси масъуллари, маҳаллада сайловни ўтказишга кўмаклашувчи комиссия аъзолари ва фаоллар билан суҳбатда бўлдик.\n- Яқинда маҳалламизда бўлиб ўтган сайловда қонун бузилишлари кузатилганлиги тўғрида ижтимоий тармоқларда мақола эълон қилинди, - дейди Каттакўрпа маҳалла фуқаролар йиғини раиси (оқсоқоли) сайловини ўтказишга кўмаклашувчи комиссияси раиси Абдурауф Бобоқулов. - Мақолада эътироф этилган айрим фикрларга мутлақо қаршиман. Тўғри, ҳужжатларни тўлдиришда айрим камчиликларга йўл қўйилган бўлиши мумкин. Лекин бу сайлов ноқонуний ўтди, дегани эмас. Мақолада "Комиссия раиси Абдурауф Бобоқулов вакиллар орасида Пўлат Салоҳиддиновга овоз беринглар, деган тарғибот ишларини олиб борган" дея мени шаънимга доғ туширадиган исботсиз туҳмат қилинган. Мен сайлов жараёнида ҳеч бир номзодга овоз беришликни сўраб тар¬ғибот қилганим йўқ. Қолаверса бўлиб ўтган сайлов адолат принциплари асосида қонуний ўтди. Овоз бериш жараёни тўлиқ видеотасвирга олинган. Ижтимоий тармоқ журналисти сайлов жараёнида умуман иштирок этмаган, маҳалла раислигига номзод Улфат Қаюмовнинг ўғли Бегзод Қаюмовни мурожаатини маҳалла аҳолисини мурожаати, дея асос қилиб, шов-шув кўтаришга уринган.\nМақолада келтириб ўтилган эътирозлар тафсилотига тўхталадиган бўлсак, дастлаб раисликка 3 кишини номзоди кўрсатилган. Номзодларни ўрганиш жараёнида бир нафар номзод рад этилган. Шундан кейин учинчи номзод сифатида Пўлат Салоҳиддинов рўйхатга олинган. Бюллетен 13 май 2019 йил йил куни сайловчиларга тарқатилганида қонуний асосда бўлган. Сайловгача бўлган жараёнда бюллетенни тайёрлаш ишларига комиссия аъзоларидан бошқа ҳеч кимнинг аралашишга ваколати йўқлигини барчамиз яхши биламиз. Энди сайловда овоз бериш ваколатига эга бўлган 336 нафар вакиллардан 286 нафари иштирок этганлиги таъкидланмоқда. Сайловга ташриф буюрган 286 нафар вакиллардан 185 нафари ўз ваколатлари доирасида номзодларга овоз берган. 101 нафар вакиллар эса овоз бермасдан кетишган. Саноқ комиссиясининг хулосасига кўра П.Салоҳиддинов 109 та, Т.Эргашев 7 та, У.Қаюмов 68 та овоз олган ва П.Салоҳиддинов маҳалла раиси этиб сайланган. Сайлов якунида комиссия раиси томонидан ўтказилган йиғилишда вакиллар томонидан ҳам кузатувчи сифатида иштирок этган фуқаролар томонидан ҳам сайловга ва овоз бериш жараёнларига нисбатан эътироз ва норозиликлар кузатилмагач қарор қабул қилинган.\nЭнди мулоҳаза ўзингиздан. Оқсоқолталашлик қилаётган айрим фуқаролар томонидан билдирилаётган фикрлар маҳалладаги муҳитни таранглаштиришдан бошқа нарса эмас. Бугунга келиб турли шов-шувлар сабаб янги сайланган раис ҳам одамлар томонидан билдирилган ишончга нописандлик билан қараб вазифасига киришишдан воз кечиши, кечириб бўлмас ҳолат.


Севара Назархон «Ипподром»да чой сотиб, пул топгани ҳақида: «Бу ҳаётимдаги энг муҳим ва қўрқинчли дамлар эди» » Diqqat – tezkor Xabarlar\n10.04.2020, 18:15 | Шоу-бизнес\nЎзбекистонда хизмат кўрсатган артист Севара Назархон MyDay stories дастурига интервью берди. Хонанда ушбу суҳбат давомида бир неча йил аввал пул топиш учун «Ипподром» (Чилонзор буюм бозори, собиқ Отчопар) бозорида чой сотгани ҳақида гапирди деб хабар берди daryo.uz.\n«Баъзан мендан сўрашади, ‘Сизнинг аудиториянгиз, мухлисларингиз бошқаларникидан фарқ қилади. Бу натижага қандай эришгансиз, уларни қандай топасиз’ деб. Шу пайт мен икки йил «Ипподром»да чой сотган даврларимни эслайман. Бу ҳаётимдаги энг муҳим ва қўрқинчли дамлар эди. Онам иккаламиз идишларни яхшилаб ювиб, ёнига муз қўйиб, чой сотардик. Бу билан нима демоқчиман, мен ҳар доим оддий одамлар қаторида бўлганман. Ҳозир ҳам шундайман, бошқалардан кучли даражада фарқ қиламан, деб ўйламайман. Кўчада таниб қолишса, ҳа, бу ёқимли ҳолат, хурсанд бўламан. Лекин мен ҳам бошқалар сингари оддий одамман», — дейди хонанда.\nСевара Назархоннинг айтишича, у концертларига чипта нархини белгилашда ҳам одамларнинг сотиб олиш имконияти билан ҳисоблашади. «Имкон қадар одамларимизга оғир бўлмайдиган қилиб, чипталарга нарх қўямиз. Токи ҳамма концертга кириш имкониятига эга бўлсин», — дея сўзларини давом эттиради Севара Назархон.\nТеглар: Севара Назархон Ипподром ҳаёт чой\nКоронавирусдан тузалган ёки карантинда бўлган шахсларни камситишга йўл қўйилмайди


Эрлар ҳамиятли бўлсин | Shosh.uz\nБош саҳифа » Ислом » Тарбия. Эрлар ҳамиятли бўлсин\n“Эр шиддатли бўлса, аёл уятли бўлади”\nБир куни қабулимга бир йигит ҳаяжон билан кириб келиб, мулоҳазали мавзуни кўтариб қолди. У: “Қори ака, жумъа маърузаларида қизларнинг тарбияси тўғрисида кўпроқ гапирмасангиз бўлмайди…”, деб ўз эътирозини билдирди. Унинг бу сўзида яқин вақт ичида қандайдир ҳодиса рўй бергани ва қаттиқ таъсир қилгани сезилиб турарди. Ундан: «Нима бўлди?» деб сўрадим. Йигит: «Кўчада бир машинани тўхтатдим. Ҳайдовчи ёнидаги олд ўриндиқда бир қиз ҳам ўтирганди. Мен айтган манзилга қараб кетарканмиз, беихтиёр олд ўриндиқдаги қизга кўзим тушди. Унинг кийимлари бир аҳволда экан. Шу вақт қиз машина магнитафони тугмаларини боса бошлади. У қилди, бу қилди, анча уринди, ўзи истаган нарсани тополмагач, ёнидаги ҳайдовчига қараб: «Ада, ўзингиз қаранг буни, фалон нарсага қўйинг, мен тополмаяпман», деб қолди. Эътибор берсам, унинг тугмаларни боса олмаётганига тирноқларини ниҳоятда ўстириб олгани халал бераётган экан. Энг ажабланганим шундаки, автомобилни бошқариб кетаётган отаси қизининг кийинишига мутлақо бепарво эди. Шу ҳолат менга қаттиқ таъсир қилди. Наҳотки ота ўз қизини шу ҳолатда кўчага чиқишига, уни ўз ёнида олиб юришга қўйиб берса?! Балки қизини ўқишга, ишга, бозор ёки бошқа ерга олиб бораётгандир. Эҳтимол, ўзини замонавий оталардан ҳисоблаб, қизининг истаганича кийинишига қўйиб беришидан фахрланар ҳам! Мана, жумъа намозларига асосан оталар, хонадон раҳбарлари келишади. Балки улар орасида ҳам қизи, турмуш ўртоғининг очиқ-сочиқ кийинишига эътиборсизлар бордир. Эътиборсизлар ёки бунинг катта маъсият эканини билмаганлар бўлса ўргатиш, унутганларнинг ёдига солиш учун ҳам барчамизга қизлар тарбиясидаги энг нозик томонлар тўғрисида, қиз-жувонларнинг иффати, ҳаёси, имон-эътиқоди, ахлоқ-одобини сақлаш учун ҳақиқий эр йигитлар, оталар, ака-укалар нималар қилмоғи тўғрисида маъруза қилинса», деди.\nҲақиқатан ҳам, ҳозирги кунда шаҳримизнинг ҳар бир қадамида бу каби ҳолатларни учратиш мумкин. Бозорда ишлайдиган сотувчилар томонидан ҳам худди шундай гаплар тез-тез тилга олинмоқда. Айрим ота-оналар қизларини кийим-кечак дўконига олиб кириб, бир-биридан тор, елкаси, орқаси очиқ ажнабий либосларни кийдириб кўраётганини, ҳатто отаси буларни кийдириб кўриб: «Йўқ, бу ярашмади, бу унчалик одамни жалб қилиб, ўзига тортадиган эмас экан, беўхшов бўлиб қолдинг, яна ҳам яхшироғини, яна ҳам торроғини, яна ҳам калтароғини кийгин», деб тавсия қилаётганига ҳам гувоҳ бўлаётганлар бор.\nИнсон замон талаби шу экан-да, деб нима бўлса қабул қилиб кетавермаслиги керак. Аввало, ота-оналар болалар учун масъул. Улар фарзандлар соф фитратда дунёга келишини, ота-оналар уларни ўзларидан келиб чиқиб ё бузишлари, ёки тузатишлари мумкинлигини унутмасликлари лозим.\nОрамизда бу каби бидъату хурофотлар, гуноҳу маъсиятлар пайдо бўлса, уларга лоқайд қарамаслигимиз, қўлимиздан келганича уларга қарши чиқишимиз шарт. Акс ҳолда, гуноҳкор бўламиз, нафақат у дунёда, балки бу дунёнинг ўзида ҳам жазомизни олмасдан ўтмаймиз. Бу ҳақда кўплаб ҳадислар, ҳатто Қуръон оятлари келган.\nКези келганда янгиланиб, тобора мудҳиш тус олиб бораётган яна бир эски дардимиз ҳақида тўхталиб ўтсам. Яқинда мебел сотадиган дўкончи танишларимиздан бири шикоят қилиб қолди: «Қори ака, биламиз, анча-мунча амри маъруфлар бўлиб турибди, бу ҳақда кўп айтасиз, лекин барибир шу гаплар камроқ бўлаётгандек туюлмоқда. Тўйларда барча уй жиҳозларини олиш ҳаражатлари келин томонга юкланганлиги барчамизга маълум. Ҳозирги кунда онасининг этагини ушлаб катта бўлган йигитчалар номардларча келин тарафдан ҳамма жиҳозларни, сарфу ҳаражатларни талаб қилаётгани ачинарли. Асосан аёлларимизнинг тизгинсиз орзу-ҳаваси деб чегарадан чиқиш ҳолатлари кўпайгандан кўпайиб бораяпти. Биз эркаклар эса бундай гап-сўзларга ҳеч қандай муносабат билдира олмаяпмиз, буларнинг ёмонлигини билиб туриб ҳам қаршилик кўрсата олмаяпмиз.\nЯқиндан бери янги бир одат пайдо бўлиб қолди. Мебел танлашга келин, унинг онаси келарди, энди куёв ва унинг онаси ҳам келадиган бўлишди. Куёв билан унинг онаси мебел дўконида айланиб, у ерда ўнлаб ҳар хил кўринишдаги, ҳар хил мамлакатлардан келтирилган, турли қийматга эга мебелларни кўриб чиқади. Шуларнинг ичидан келин билан онаси бир мебелни кўрсатиб: «Мана бу мебел бўладими?» деб танласа, куёв билан онаси: «Йўқ, бу бўлмайди, бизга ёқмади, бошқасини танлаймиз», дейди. Келин билан она бошқасини танлаб: «Мана буни кўринглар-чи, буниси бизга ёқди», деса, улар яна: «Йўқ, бу ҳам бўлмайди, уйимизнинг ҳажмига тўғри келмайди. Бу кичкина бўлиб қолади, хонамиз ниҳоятда катта, уйимизни ҳайбатига, савлатига ярашадиган мебел бўлиши керак», дейишади. Ахийри келин билан онаси: «Майли, ўзларингга маъқул бўлганини танланглар, кейин гаплашармиз», дейишади. Куёв билан онаси эса ўзлари айтгандек, уйларининг савлатига, ҳажмига тўғри келадиган ўта қимматбаҳо, хориждан келтирилган мебелни танлайди. Келин билан онаси мажбур бўлиб, қуввати етса ўша ерда тўлаяпти, агар етмаса насия қилиб: «Шуни банд қилиб қўйинглар, биз эрта-индин пулини тўлиқ тўлаб олиб кетамиз», деб кетишаяпти. Биз-ку, мебел сотганимизга хурсандмиз. Лекин янги пайдо бўлаётган бу одат бориб-бориб юртимиз, миллатимиз, мўмин-мусулмонларимизнинг, айниқса, эркакларнинг номига доғ бўлиб тушади-ку! Шу кетишда келажак авлодимизни нималар кутаяпти экан?! Беш-ўн йилдан кейин қандай ҳолат юзага чиқар экан, деб ҳайрон бўлаяпмиз. Шу муаммони яна ва яна кўтариб чиқсангиз. Куёвларимиз ўз йигитлик ғурурини, оталар эркаклик ғурурини, оналар эса ўзларининг аёллик, қайноналик мақом-мартабасини билса, ҳурмати, обрў-эътиборини сақлашга ҳаракат қилса. Арзимас молу дунё учун, арзимас уйнинг жиҳози учун бор-йўғидан воз кечиб юборавериш – одамгарчиликка ҳам тўғри келмайдиган иш эмасми?» деб мулоҳаза билдирди.\nҲақиқатан ҳам, ҳозирда мана шу каби ҳолатлар кундан-кунга ривожланиб бормоқда. Тўғри, улар тўғрисида кўп маротаба айтилмоқда, амри маъруфлар қилинмоқда. Уларни эшитиб, бунга амал қилаётганлар озроқ бўлса ҳам бор, алҳамдулиллаҳ. Айрим ижобий ўзгаришлар ҳам кўзга ташланмоқда. Биз буларни инкор этолмаймиз.\nАммо бундай ижобий ўзгаришлар жуда ҳам оз. Биз истардикки, шариат талабларига мувофиқ қилиб иш тутувчилар кўпайса, ҳақиқий йигитлар, ҳақиқий эркаклар, ҳақиқий мусулмонлар ўзларининг мусулмончилик, эркаклик ғурури, шаъни, обрў-эътиборини арзимас молу дунёга, чой-чақага ёки хориждан келтирилган бирор-бир жиҳозга алмаштириб юбормасалар. Булар келажакда ботмонлаб, қанча-қанча мол-дунё сарф қилиб бўлса ҳам топилмайдиган обрў, маънавий тарбия, қолаверса, имон-эътиқод шартидир.\nTags ёшлар имом ислом Исҳоқжон Бегматов масжид Тўхтабой\nPrevious Маърифат. Меҳнат – роҳат…\nNext “Тошкент Сити” ишбилармонлик ҳудуди макети(ми?)\nPost Views: 482 Қоҳирадаги «Ал-Азҳар» университети шайхи Муҳаммад Саййид Тантовий жаноблари мамлакатимизга сафари давомида 1999 …


Boulevard Business Center қурилиш жараёнлари\nDream City Development компанияси Boulevard бизнес марказининг қурилиш ишлари босқичи ҳақида маълумот берди.\nBoulevard бизнес маркази – бу пойтахтнинг ишбилармонлик марказида бизнес ва тижоратнинг турли шаклларини ривожлантириш учун пухта лойиҳаланган 4 000 квадрат метр майдон. Tashkent City халқаро ишбилармонлик ҳудудида жойлашган нуфузли манзил тижорат, молиявий ва ижтимоий объектларнинг юқори кўрсаткичини, ҳамда бу ерга кунлик кўплаб ташриф буюрувчилар келишини таъминлайди.\nАйни пайтда бизнес марказ биносининг қурилиш ишлари тўлиқ якунланган. Ишчилар бинонинг ички техник-муҳандислик ишларини монтаж қилишни бошладилар. Фасад юзасини қоплаш жараёнида металл панелларни, витрина ойналарни ва кириш эшиклари блокларини ўрнатиш ишлари олиб борилмоқда. Яқин кунларда халқаро ишлаб чиқарувчи – Sсhindler компаниясининг юқори сифатли лифт тизими ўрнатилади.\nBoulevard Business Center'да эксклюзив жойлар ўз эгаларини кутмоқда. Биринчи қаватдаги 14 та жой савдо майдонларини ташкил қилиш учун мўлжалланган. Иккинчи қаватдаги 16 та жой офислар учун лойиҳаланган. Бизнес марказидаги тижорат объектларининг саноқли эканлиги ушбу масканнинг ўзига хос хусусиятларини билдириб туради.\nХаридорларга қурилишнинг фаол босқичи вақтида пойтахт ишбилармонлик марказидаги юқори рентабелликдаги кўчмас мулкни харид қилиш учун қулай таклиф ва фойдали шартлар тақдим этилади.


Бош саҳифа>ФАТВОЛАР>Тайёрада намоз қандай адо қилинади?\n27/05/2021 14/11/2021 𝐌𝐮𝐡𝐚𝐦𝐦𝐚𝐝 𝐙𝐨𝐡𝐢𝐝386Мулоҳаза билдириш on Тайёрада намоз қандай адо қилинади?\nТайёрада (самолётда) намоз вақти кириб қолса, намоз қандай адо қилинади, ёки тайёра қўнгандан кейин, аэропортда ўқиб олинса жоизми?\nМусулмон киши тайёрадалик вақтида намоз вақти кириб қолса, унга намозни имкони қадар ўқимоғлиги вожиб бўлади. Агар у намозда қиём, рукуъ, сажда қилишга қодир бўлса, ўшандай комил суръатда ўқийди.\nАммо, буларга қодир бўлмаса ўтириб ўқийди, рукуъ ва саждани имо-ишора билан қилади. Агар тайёрада қиём, сажда қилиш имкони бор жой мавжуд бўлса, намоз ўша ерда комил ўқилади, бу ҳолда имо-ишора билан ўқишлик мумкин эмас. Чунки, бунга далил Аллоҳ таъолонинг мана бу оятидир: “Аллоҳдан тоқатинглар етганича тақво қилинглар” (Тоғобун,16).\nРосулуллоҳ саллоллоҳу алайҳи васаллам Имрон ибн Ҳусайн касал бўлган вақтида,унга айтдилар: “Намозни турган ҳолда ўқигин, агар туриб ўқишга қодир бўлмасанг ўтириб ўқигин, агар ўтириб ўқишга ҳам қодир бўлмасанг ёнбошлаган ҳолингда ўқигин”(Имом Бухорий ривояти). Бу ҳадисни саҳиҳ иснод билан Насоий ҳам ривоят қилган ва ҳадисни юқоридаги матнга қуйидаги жумлани зиёда қилган: “агар қодир бўлмасанг чалқанча ҳолда ўқигин”.\nНамозни аввалги вақтда ўқимоқ мусофир учун ҳам афзалдир. Аммо, жамлаб ўқиладиган намозлар бўлса, тайёрадан тушгандан кейин ўқиб оламан деб, намозни кейинги намозга кечиктирса ҳам, умумий далилга кўра жоиздир. Поезд, кемаларнинг ҳукми ҳам айни тайёра ҳукми кабидир.\nБу саволга шайх Абдул Азиз ибн Абдуллоҳ ибн Боз жавоб берди.\nАраб тилидан Абу Холид Бухорий таржима қилди.\nАл-Ақсо масжиди деворидаги ёзув\nБадандан отилиб чиққан қон таҳоратни ва намозни бузадими?\nКофир давлатларнинг раҳбарларини байрамлари билан табриклашнинг ҳукми